hotchpotch/miracl-hf-unified huggingface dataset:
আয়েশা ফেরদাউস
আয়েশা ফেরদাউস হলেন বাংলাদেশের একজন প্রখ্যাত রাজনীতিবিদ ও ২৭৩ নং (নোয়াখালী-৬) আসন থেকে নির্বাচিত জাতীয় সংসদ সদস্য। তিনি ২০১৪ সালের ৫ জানুয়ারি তারিখে অনুষ্ঠিত দশম জাতীয় সংসদ নির্বাচনে একজন “সংসদ সদস্য” হিসাবে নির্বাচিত হন।
আয়েশা ফেরদাউস নোয়াখালীতে জন্মগ্রহণ করেন। তার স্বামীর নাম মোহাম্মদ আলী।
== শিক্ষাজীবন
পরিবেশ প্রকৌশল
পরিবেশ প্রকৌশল মূলত পুরকৌশলের একটি শাখা যেখানে পরিবেশ ও পরিবেশের বিভিন্ন উপাদানসমূহের বিশোধন, সংগ্রহণ, সংরক্ষণ সর্বোপরি পুরো পরিবেশ রক্ষার উপায় সমূহ আলোচিত হয়। বর্তমান সময়ে পরিবেশ দূষণ অত্যন্ত মারাত্নক আকার ধারণ করেছে। ফলে, পরিবেশের উপাদানসমূহ রক্ষা ও জীববৈচিত্র্য রক্ষণের ক্ষেত্রে পরিবেশ প্রকৌশল অত্যন্ত কার্যকরী ভূমিকা পালন করতে পারছে।
পরিবেশ প্রকৌশলের আলোচ্য সূচির মধ্যে রয়েছে- পরিবেশ ও এদের পারস্পারিক উপাদান সম্বন্ধে সম্যক ধারণা, পরিবেশ দূষণ, জলবায়ু পরিবর্তন, বৈশ্বিক উষ্ণায়ন, পানি দূষণ, পানি সরবরাহ, আবাসভবনে পানির প্রবাহ যোগান, পেয় পানির বিশোধন, বর্জ্য পানির পরিশোধন, স্বাস্থ্যসম্মত শৌচাগার নির্মাণ কৌশল, আবহাওয়াবিদ্যা, আর্দ্রতামিতি ইত্যাদি।
পরিবেশ প্রকৌশলী হতে হলে চার বছর মেয়াদী পুরকৌশলে স্নাতক সম্পন্ন করতে হবে।সমাপনী বর্ষে পুরকৌশলের এই পরিবেশ প্রকৌশল বিভাগে বিশেষায়িত অধ্যয়ন করতে হবে এবং গবেষণামূলক অভিসন্দর্ভপত্র প্রকাশ করতে হবে। পরবর্তী, স্নাতকোত্তরও করা যায় এ বিভাগে। বিশ্বের প্রায় সব প্রকৌশল ও কারিগরি বিশ্ববিদ্যালয়ে এ বিষয়ে পাঠক্রম অন্তর্ভুক্ত আছে। বাংলাদেশে বুয়েট সহ রুয়েট, কুয়েট, চুয়েট, এমআইএসটি,আই.ইউ.টি এবং বেসরকারি বিশ্ববিদ্যালয়ের মধ্যে আহসানউল্লাহ বিজ্ঞান ও প্রযুক্তি বিশ্ববিদ্যালয়, প্রেসিডেন্সি বিশ্ববিদ্যালয়, এশিয়া প্যাসিফিক বিশ্ববিদ্যালয় প্রভৃতি জায়গায় এ বিষয়ে পাঠদান করা হয়।
একজন পরিবেশ প্রকৌশলীর কাজের ক্ষেত্র বর্তমানে ব্যাপক। পরিবেশ দূষণ রোধে বিশ্বব্যাপী সচেতনতা এবং সেই হেতু বিভিন্ন আইন-কানুন প্রণয়নের দরুণ বেড়ে গেছে পরিবেশ প্রকৌশলীর কর্ম ক্ষেত্র। নিচে কয়েকটি কর্ম ক্ষেত্রে উল্লেখ করা হলোঃ
১। বর্তমানে, যে কোন শিল্প-কল-কারখানার জন্য ট্রিটমেন্ট প্ল্যান্ট বা বিশোধন চুল্লী স্থাপন বাধ্যতামূলক; এ সব চুল্লী নির্মাণ ও রক্ষণে পরিবেশ প্রকৌশলীর ভূমিকা রয়েছে।
২। যে কোন প্রকল্প গ্রহণ, নির্মাণ বা কোন উদ্যোগ গ্রহণের পূর্বেই এখন ওই প্রকল্প বা উদ্যোগ বাস্তবায়িত হলে কী ধরনের প্রভাব পরিবেশের উপর পড়বে তা যাচাই করে দেখতে হয়। একে 'পরিবেশগত প্রভাব যাচাইকরণ' (EIA - Environmental Impact Assessment) বলে। এটি প্রণয়নে অবশ্যই একজন পরিবেশ প্রকৌশলীর সংশ্লিষ্টতা দরকার।
৩। মানুষের জন্য নিরাপদ জল সরবরাহ করণ
৪। গণস্বাস্থ্য প্রকৌশল অধিদপ্তর
৫। পানি উন্নয়ন প্রকল্প
৬। পানি শোধনাগার প্রকল্প
৭। বিশ্ব উষ্ণায়ন ও জলবায়ু পরিবর্তন মোকাবিলা
৮। বাঁধ নির্মাণ
৯। নদী গবেষণা
অবকাঠামো প্রকৌশল
অবকাঠামো প্রকৌশল হচ্ছে পুরকৌশলের একটি শাখা, যেখানে অবকাঠামো প্রকৌশলীদেরকে প্রশিক্ষিত করা হয় যেন তারা ইমারত ও অন্যান্য অবকাঠামো সম্বন্ধে অনুধাবন, পূর্বানুমান, এবং শক্তিমাত্রা-স্থায়িত্ব-দৃঢ়তা ইত্যাদি বিষয়ক হিসাব-নিকাশ করতে পারেন। ভৌত পদার্থবিদ্যার সূত্র ও অভিজ্ঞতালব্ধ জ্ঞানের ভিত্তিতেই অবকাঠামো প্রকৌশলের তত্ত্ব প্রতিষ্ঠিত।
ভবন, গৃহ, রাস্তাঘাট, সেতু, কালভার্ট ইত্যাদি নির্মাণ, নকশা প্রণয়ন ও গাণিতিক হিসাবাদি সম্পন্ন করণই অবকাঠামো প্রকৌশলীর প্রধান কাজ। সাশ্রয়ী মূল্যে সর্বোচ্চ মান সম্পন্ন ও টেকসই অবকাঠামো তৈরি করাই তাঁর প্রধান কাজ।
অবকাঠামো প্রকৌশলে মূলত একটি স্থাপনার গাঠনিক উপযুক্ততা সম্বন্ধে বিশদে পাঠদান করা হয়। এর পাঠক্রমের মধ্যে আছেঃ
১। সাধারণ বলবিদ্যা
২। নির্মাণ বিদ্যা
৩। প্রকৌশল বিষয়ক উপাদান
৪। নির্মাণ সামগ্রী
৫। আর সি সি (রিইনফোর্সড সিমেন্ট কংক্রিট)
৬। ইস্পাতজাত অবকাঠামো
৭। স্থাপনার গাঠনিক উপযুক্ততা
* ভার
* ওজন
* মোমেন্ট বা ভ্রামক
অবকাঠামো প্রকৌশলী হতে হলে চার বছর মেয়াদী পুরকৌশলে স্নাতক সম্পন্ন করতে হবে। সমাপনী বর্ষে পুরকৌশলের এই অবকাঠামো প্রকৌশল বিভাগে বিশেষায়িত অধ্যয়ন করতে হবে এবং গবেষণামূলক অভিসন্দর্ভপত্র প্রকাশ করতে হবে। পরবর্তীতে, স্নাতকোত্তরও করা যায় এ বিভাগে। বিশ্বের প্রায় সব প্রকৌশল ও কারিগরি বিশ্ববিদ্যালয়ে এ বিষয়ে পাঠক্রম অন্তর্ভুক্ত আছে। বাংলাদেশে বুয়েট সহ রুয়েট, কুয়েট, চুয়েট, আই.ইউ.টি এবং বেসরকারি বিশ্ববিদ্যালয়ের মধ্যে আহসানউল্লাহ বিজ্ঞান ও প্রযুক্তি বিশ্ববিদ্যালয়, প্রেসিডেন্সি বিশ্ববিদ্যালয়, এশিয়া প্যাসিফিক বিশ্ববিদ্যালয় প্রভৃতি জায়গায় এ বিষয়ে পাঠদান করা হয়।
মিথুন শর্মা
মিথুন শর্মা (জন্ম ১১ জানুয়ারী ১৯৮৫) মিথুন নামেও পরিচিত। তিনি একজন ভারতীয় সুরকার, গায়ক এবং গীতিকার।
মিঠুন ২০১৩ সালের বলিউডের প্রেম ভিত্তিক চলচ্চিত্র আশিকি ২ এর বিখ্যাত হিন্দি গান তুম হি হো সুরস্রষ্টা হিসেবে সর্বাধিক সুপরিচিত। গানটি সমালোচকদের পাশাপাশি শ্রোতাদের দ্বারা প্রশংসিত হয়েছিল এবং কয়েক সপ্তাহ ধরে বিভিন্ন ভারতীয় সংগীত নিয়ে আলোচনাভিত্তিক তালিকার শীর্ষে ছিল। মিঠুন শ্রেষ্ঠ সঙ্গীত পরিচালনার জন্য ফিল্মফেয়ার পুরস্কার পেয়েছেন, এবং ২০১৪ সালে ৫৯ তম ফিল্মফেয়ার অ্যাওয়ার্ডস-এর সেরা গীতিকারের জন্য মনোনয়ন পান। তিনি ইউটিউবে সর্বাধিক স্ট্রিমড হিন্দি গান "সানাম রে" লিখেছেন এবং সুর করেছেন। ২০১৬ সালে গ্লোবাল ইন্ডিয়ান মিউজিক অ্যাকাডেমি অ্যাওয়ার্ডস এ "২০১৬ এর সর্বাধিক স্ট্রিমড গানের" স্রষ্টা হিসেবে তিনি পুরস্কার পান।
মিঠুন সঙ্গীতশিল্পী পরিবারে জন্মগ্রহণ করেন। তাঁর পিতামহ, পণ্ডিত রাম প্রসাদ শর্মা, হাজার হাজার শিক্ষার্থীকে সঙ্গীত জ্ঞান প্রদান করেছেন, যাদের মধ্যে অনেকেই পরবর্তীতে বিখ্যাত সংগীতশিল্পী হন। তাঁর পিতা, নরেশ শর্মা, বাদ্যযন্ত্র ব্যবস্থার একজন পেশাদার বিশেষজ্ঞ ছিলেন, প্রায় দুই শতাধিক চলচ্চিত্রের শীর্ষস্থানীয় সুরকারদের সঙ্গে তিনি কাজ করেছেন।
মিঠুন এগারো বছর বয়সে সঙ্গীত শিখতে শুরু করেন। যেহেতু তার পিতা ব্যস্ত থাকতেন, তাই তিনি তার সন্তানকে প্রশিক্ষিত জ্ঞানী লোকদের কাছে পাঠিয়েছিলেন। তার পিতা তাকে ঘনিষ্ঠভাবে তার গানের চর্চা পর্যবেক্ষণ করতেন এবং প্রায়ই তিনি মিথুনের সৃষ্টি করা সুর শুনতেন।
ঐশ্বর্যা সখুজা
ঐশ্বর্যা সখুজা হচ্ছেন একজন ভারতীয় মডেল ও অভিনেত্রী। তিনি ২০০৬ সালে মিস ইন্ডিয়ার চূড়ান্ত প্রতিযোগী ছিলেন। ২০১০ সালে, তিনি সনি টিভিতে সম্প্রচারিত ধারাবাহিক সাস বিনা সসুরালে টোস্টি চরিত্রে অভিনয় করেছেন। তিনি অমিতাভ বচ্চনের উপস্থাপনায় জনপ্রিয় কুইজ প্রতিযোগিতা কৌন বনেগা ক্রোড়পতির ৪র্থ আসরের একটি পর্বে একজন অতিথি হিসেবে উপস্থিত হয়েছেন। তিনি ম্যায় না বোলুঙ্গিতে অভিনয় করেছেন। তিনি ২০১৭ সালে, সাব টিভিতে সম্প্রচারিত ত্রিদেবিয়ায় অভিনয় করেছেন।
তিনি ২০১৪ সালের ৫ই ডিসেম্বর তার দীর্ঘকালীন প্রেমিক রোহিত নাগের সাথে বিবাহ বন্ধনে আবদ্ধ হন।
নবতীয় লিপি
নবতীয় লিপি একটি ব্যঞ্জনী আবজাদ বর্ণমালা, যা নবতীয়দের দ্বারা খ্রিস্টপূর্ব ২ শতাব্দীতে ব্যবহার হতো। এই লিপিতে লেখা অনেক চিত্র পেত্রা, জর্ডান এবং সিনাই উপত্যকায় পাওয়া গেছে।
ব্রুনাইয়ে গর্ভপাত
ব্রুনাইয়ে গর্ভপাত কেবলমাত্র একজন মহিলার জীবন বাঁচানোর ক্ষেত্রে বৈধ। ব্রুনাইয়ে, কোন মহিলা যদি স্বেচ্ছায় গর্ভপাত করে থাকেন, তবে জেলখানায় সাত বছর পর্যন্ত কারাভোগ করতে পারেন। যে কেউ গর্ভপাত করলে তার জন্য শাস্তি ১০-১৫ বছর করা হয়েছে।
২০১৪ সালে, ব্রুনাই সরকার গর্ভপাতের শাস্তি প্রদান করতে শরিয়াহ ফৌজদারি আইন প্রয়োগের মাধ্যমে পাথর ছুড়ে মৃত্যুদন্ড কার্যকর করার বিধান জারি করে। এই আইনটি মূলত ২০১৬ সালে বাস্তবায়িত হওয়ার কথা ছিল, যদিও এটি ২০১৮ সালের মধ্যে বাস্তবায়িত হবে বলে আশা করা হচ্ছে। ২০১৬ সালে, গর্ভপাতনাশক ঔষধ সেবন করে ২২ বছর বয়সী এক নারীকে গর্ভপাতের জন্য ৭ বছরের জেল দেয়া হয়।
প্রবোধ দাশগুপ্ত
প্রবোধ দাশগুপ্ত (১৯০০ - ১৬ এপ্রিল, ১৯৭৪) একজন বাঙালি ব্রিটিশ বিরোধী স্বাধীনতা আন্দোলনকারী ও সাংবাদিক। পরাধীন বাংলাদেশেও নির্যাতন ও কারাবাস ভোগ করেন।
প্রবোধ দাশগুপ্ত ব্রিটিশ ভারতের ঢাকা বিক্রমপুরে জন্মগ্রহন করেন। মাত্র ১৫ বছর বয়েসে প্রফুল্ল দাশগুপ্তের প্রেরণায় অনুশীলন সমিতিতে যোগ দিয়েছিলেন তিনি। কুমিল্লার বিখ্যাত ভিক্টোরিয়া কলেজ থেকে বি এ পাশ করে ১৯২৮ সালে আশ্রমে যোগ দেন। বিভিন্ন সময় স্বাধীনতা সংগ্রামে অংশগ্রহনের কারনে কয়েকবার জেলে যান। দেশবভাগের পরেও তিনি পূর্ব পাকিস্তানে থেকে যান এবং অভয় আশ্রমের সম্পাদক হিসাবে কাজ করতে থাকেন। ভারতের নামকরা পত্রিকা লোকসেবক, দ্য হিন্দু, হিন্দুস্থান টাইমস এর সম্মানিত অবৈতনিক সাংবাদিক ছিলেন তিনি। বাংলাদেশ স্বাধীন হয়য়ার পূর্বে তিনি পাকিস্তানী শাসনে নির্যাতন ও কারাবাস ভোগ করেছেন।
মামুনুর রশীদ কিরন
মামুনুর রশীদ কিরন (জন্ম: ২০ এপ্রিল ১৯৬১) হলেন বাংলাদেশের একজন প্রখ্যাত রাজনীতিবিদ ও ২৭০ নং (নোয়াখালী-৩) আসন থেকে নির্বাচিত জাতীয় সংসদ সদস্য। তিনি ২০১৪ সালের ৫ জানুয়ারি তারিখে অনুষ্ঠিত দশম জাতীয় সংসদ নির্বাচনে একজন “সংসদ সদস্য” হিসাবে নির্বাচিত হন।
মোঃ মামুনুর রশীদ কিরন ১৯৬১ সালের ২০ এপ্রিল তৎকালীন পূর্ব পাকিস্তানের নোয়াখালীতে জন্মগ্রহণ করেন। তার পিতার নাম এ. বি. এম. জয়নাল আবেদিন এবং মাতা ছেতারা বেগম।
মোরশেদ আলম
মোরশেদ আলম (জন্ম: ২৯ মার্চ ১৯৫০) হলেন বাংলাদেশের একজন প্রখ্যাত রাজনীতিবিদ ও ২৬৯ নং (নোয়াখালী-২) আসন থেকে নির্বাচিত জাতীয় সংসদ সদস্য। তিনি ২০১৪ সালের ৫ জানুয়ারি তারিখে অনুষ্ঠিত দশম জাতীয় সংসদ নির্বাচনে একজন “সংসদ সদস্য” হিসাবে নির্বাচিত হন।
মোরশেদ আলম ১৯৫০ সালের ২৯ মার্চ তৎকালীন পূর্ব পাকিস্তানের নোয়াখালীতে জন্মগ্রহণ করেন। তার পিতার নাম ইদ্রিছ মিয়া এবং মাতা তাহেরা বেগম।
কৃষ্ণ কিশোর চাকমা
কৃষ্ণকিশোর চাকমা (১৪ জুলাই, ১৮৯৫ - ১৯৩৫) পার্বত্য চট্টগ্রামে শিক্ষা বিস্তারে পথিকৃত ছিলেন। তিনি কেরেতকাবা মোনতলা,নানিয়ারচর উপজেলায় রাঙ্গামাটির জেলায় ১৪ জুলাই, ১৮৯৫ সালে জন্মগ্রহণ করেন।
কৃষ্ণ কিশোর চাকমা ১৯১৯ খ্রিস্টাব্দে চট্টগ্রামের বহ ঐতিহ্যবাহী ও স্বনামধন্য চট্টগ্রাম কলেজ থেকে কৃতিত্বের সাথে স্নাতক ডিগ্রী অর্জন করেন।
কৃষ্ণ কিশোর চাকমা ১৯২০ খ্রিস্টাব্দে সাব-ইন্সপেক্টর শিক্ষা দপ্তরের স্কুল পরিদর্শক পদে যোগদান করেন। তিনি এ পদে থেকে ক্ষান্ত থাকেননি পাহাড়ে শিক্ষা বিস্তার ও শিক্ষা প্রতিষ্ঠান গড়ার লক্ষ্যে স্থানীয়দের উদ্বুদ্ধ করেন। বাবা সুন্দরবি চাকমা ও মা চানমুনি চাকমার ঘরে তিন ছেলের মধ্যে কৃষ্ণকিশোর সবার বড়। অন্য দু’ভাই হরকিশোর চাকমা ও চিত্তকিশোর চাকমা। প্রথমদিকে তাঁদের পরিবার পাহাড়ের পাদদেশেমাওরুমমাওরুম ছড়ার উৎপত্তি যেখানে সেই সত্তা-ধুরুং নামের এলাকায় ছিল, পরবর্তীতে তাঁরা মহাপ্রুম এলাকায় চলে যান। শিক্ষানুরাগী ও অধিকার সচেতন হিসেবে কৃষ্ণ কিশোর ছিলেন এক আদর্শিক মডেল। সামন্তীয় বেড়াজাল থেকে বের হতে তিনি কখনো সমাজের গোষ্ঠীপতিদের সাথে আপোষ করেন নি। বিচক্ষণ, দূরদর্শী, চিন্তাশীল, আপোষহীন ও প্রতিজ্ঞাব্ধ হয়ে পার্বত্য চট্টগ্রামে শিক্ষা মশাল প্রজ্জ্বলন করেন। 
তাঁর মেজ ভাই হরকিশোর চাকমাও ছিলেন শিক্ষক। সমাজসেবক হিসাবে খ্যাত আরেক ছোট ভাই চিত্তকিশোর চাকমাও শিক্ষকতাকেই পেশা হিসাবে বেছে নিয়েছিলেন। ষাটের দশকে তিনি ছোট মহাপ্রুম মাধ্যমিক স্কুলসহ কয়েকটি শিক্ষা প্রতিষ্ঠান প্রতিষ্ঠায় উদ্যোক্তার অগ্রনী ভূমিকা রাখেন। চিত্তকিশোর চাকমার ৩ ছেলে ও ১মেয়ে যথাক্রমে মানবেন্দ্র নারায়ণ লারমা(মঞ্জু),জ্যোতিপ্রভা লারমা, শুভেন্দু প্রভাস লারমা ও জ্যোতিরিন্দ্র বোধিপ্রিয় লারমা(ওরফে) সন্তু লারমা। পাহাড়ে শিক্ষা বিস্তারে কখনো সাইকেল চালিয়ে কখনো পায়ে হেঁটে আদিবাসী জনগোষ্ঠীর ঘরে ঘরে গিয়ে ছেলেমেয়েদের পড়ালেখায় উদ্বুদ্ধ করতেন। গ্রামের মুরুব্বী ও অভিভাবকদের সাথে নিয়ে স্কুলে সন্তান-সন্ততিদের পাঠাতে বৃত্তি প্রদান করতেন। তাঁর ঐকান্তিক অবদান ১৯২২ সালে মগবান ইউপি স্কুল,সুবলং খাগড়াছড়ি ইউপি স্কুল, ১৯২৩ সালে মহাপ্রুম এমই স্কুল, রামগড় এমই স্কুল,পানছড়ি এমই স্কুল, দিঘীনালা এমই স্কুল এবং তুলাবান এমই স্কুল এই বিদ্যালয়গুলো প্রতিষ্ঠা চির স্মরণীয় হয়ে থাকবে।
মরনোত্তর সম্মাননাঃ ২০০১ খ্রিস্টাব্দ তারিখে পার্বত্য চট্টগ্রামে শিক্ষা বিস্তারে বিশেষ অবদানের জন্য রাঙ্গামাটি পার্বত্য জেলা পরিষদ থেকে বিশেষ সম্মাননা হিসেবে মরনোত্তর সম্মাননা প্রদান করা হয়।
১৯৩৫ খ্রিস্টাব্দে যক্ষ্মারোগে আক্রান্ত হয়ে পরলোকগমণ করেন।
এইচ. এম. ইব্রাহিম
এইচ. এম. ইব্রাহিম (জন্ম: ৬ সেপ্টেম্বর ১৯৫৮) হলেন বাংলাদেশের একজন প্রখ্যাত রাজনীতিবিদ ও ২৬৮ নং (নোয়াখালী-১) আসন থেকে নির্বাচিত জাতীয় সংসদ সদস্য। তিনি ২০১৪ সালের ৫ জানুয়ারি তারিখে অনুষ্ঠিত দশম জাতীয় সংসদ নির্বাচনে একজন “সংসদ সদস্য” হিসাবে নির্বাচিত হন।
এইচ. এম. ইব্রাহিম ১৯৫৮ সালের ৬ সেপ্টেম্বর তৎকালীন পূর্ব পাকিস্তানের নোয়াখালীতে জন্মগ্রহণ করেন। তার পিতার নাম আবদুল ওহাব এবং মাতা তৈয়বা খাতুন।
ব্রুনাই দারুসসালাম সামুদ্রিক জাদুঘর
ব্রুনাই দারুসসালাম সামুদ্রিক জাদুঘর () হচ্ছে ব্রুনাইয়ের কটা বাটুতে অবস্থিত একটি জাদুঘর।
এই জাদুঘরটির অবস্থান কটা বাটুর ঐতিহাসিক এলাকাতে। মালয় প্রযুক্তি জাদুঘর থেকে এই স্থাপনাটিতে কয়েক মিনিটে হেঁটে যাওয়া যায়।
জাদুঘরটির নির্মাণকাজ ২০০৬-এর ডিসেম্বরে শুরু হয়ে ২০০৮ সালের কিছু দিনের মধ্যে শেষ হয়। যাইহোক, স্থবিরতার কবলে পড়ে এটিকে সাত বছর পর সর্বসাধারণের জন্য খুলে দেয়া হয়। জাদুঘরটি সরকারিভাবে আল মুহতাদি বিল্লাহয়ের দ্বারা ২৩ মার্চ, ২০১৫ সালে উদ্বোধন করা হয়। এর নির্মাণে প্রায় পাঁচ কোটি ব্রুনাই ডলার ব্যয় করা হয়।
জাদুঘরটিতে তিনটি গ্যালারী রয়েছে। দুটি গ্যালারী স্থায়ীভাবে প্রদর্শনের জন্য থাকলে তৃতীয়তটি ক্ষণস্থায়ীভাবে প্রদর্শনে ব্যবহার করা হয়।
আণবিক কক্ষপথ
রসায়নে আণবিক কক্ষপথ বলতে একটি গাণিতিক ফাংশন বোঝায় যা দ্বারা একটি অণুতে ইলেক্ট্রনের তরঙ্গধর্মি আচরণ বর্ণিত হয়। এই ফাংশনটি একটি বিশেষ এলাকায় ইলেক্ট্রনের অবস্থানের সমভাব্যতা নির্ণয়ে ব্যবহৃত হয়। রবার্ট এস মালিকেন ১৯৩২ সালে কক্ষপথ শব্দটি এক ইলেক্ট্রন তরঙ্গ ফাংশনের জন্য বিজ্ঞানমহলে উল্ল্যেখ করেন। প্রাথমিক পর্যায়ে কক্ষপথ শব্দটি গাণিতিক ফাংশন এর বিস্তার বোঝাতে ব্যবহৃত হয়। প্রতিটি পরমাণুতে কক্ষপথ পারমাণবিক অরবিটাল ও সংকরায়িত অরবিটাল মিলে গঠিত হয়। পরিমাণগত ভাবে এদের হার্টিই-ফক মেথড দ্বারাও গণণা করা যায়।
অণুতে আণবিক কক্ষপথ ঐ কক্ষপথে অবস্থানরত ইলেক্ট্রনের খুজে পাওয়ার সম্ভাব্য জায়গা গুলো উপস্থাপন করে। আণবিক কক্ষপথ হল পারমাণবিক অরবিটালের সংমিশ্রণ যা একটি পরমাণুতে ইলেক্ট্রনের‌ যথাসম্ভব অধিক নির্ভুল অবস্থান বের করে দিতে পারে। যদি দুটি ইলেক্ট্রন একই অরবিটালে অবস্থান করে তখন পউলির নীতি অনুসারে তাদের আক্ষিক ঘূর্ণন উল্টো হবে।
পারমাণবিক অরবিটালের অনুমিত মিথস্ক্রয়ার ফলে আণবিক কক্ষপে উদ্ভব হয়। এটা সম্ভব হয় যখন পারমাণবিক অরবিটালগুলোর প্রতিসমতা পরস্পরের সহিত সংগতিপূর্ণ হয়। পারমাণবিক অরবিটাল মিথস্ক্রয়াগুলোর কার্যকারিতা দুটি পারমাণবিক অরবিটালের অধিক্রমণ দ্বারা নির্ণিত হয় এবং অবশ্যই এদের শক্তিমাএা কাছাকাছি হতে হবে। পরিশেষে আণবিক কক্ষপথ সংখ্যা ও মোট পারমাণবিক কক্ষপথ সংখ্যা(যা অণু গঠন করে) এক হত হবে।
পলাশী মনুমেন্ট
পলাশী মনুমেন্ট বা পলাশী স্মৃতিস্তম্ভ হল ঐতিহাসিক পলাশীর যুদ্ধর স্মৃতিতে প্রোথিত একটি স্মারকস্তম্ভ যা পশ্চিমবঙ্গ রাজ্যের নদীয়া জেলায় পলাশীতে অবস্থিত। বর্তমানে এই স্মারকটি ভারতীয় পুরাতত্ব সর্বেক্ষণের অধীন। ২০০৭ সালে যুদ্ধের ২৫০ বছর পূর্তি উপলক্ষ্যে ভারত-বাংলাদেশ-পাকিস্তান পিপলস ফোরাম কতৃক এই মনুমেন্টের পাশে নবাব সিরাজউদ্দৌলার মূর্তি স্থাপিত হয়েছে। ১৭৫৭ সালের ২৩ জুন পলাশীর প্রান্তরে ইংরেজদের সাথে নবাব সিরাজউদ্দৌলার যুদ্ধে বিশ্বাসঘাতকতার ফলে নবাববাহিনীর সর্বাত্মক পরাজয় ঘটে এই স্থান ১৮৮৩ সালে ব্রিটিশ সরকার প্রথম একটি মনুমেন্ট তৈরি করেন। লর্ড কার্জনের আদেশে ১৯০৯ সালে আরেকটি স্মৃতিস্তম্ভ তৈরি হয়েছিল ইংরেজদের বিজয় স্মারক হিসেবে যা বর্তমানে নদীগর্ভে তলিয়ে গেছে।
এই স্মারকটি ভাগীরথী নদীর তীরে, পলাশী রেলওয়ে স্টেশন থেকে ৭ কিলোমিটার দূরে অবস্থিত। কলকাতা থেকে এই জায়গাটি প্রায় ১৫০ কিমি দূরত্বে অবস্থান করে। এই স্থানটি পলাশীর যুদ্ধক্ষেত্র নামে পরিচিত হলেও মূল যুদ্ধক্ষেত্রের অনেকটা অংশই গঙ্গায় ভাঙনের ফলে তলিয়ে গিয়েছে। বর্তমানে পলাশী মনুমেন্টকে কেন্দ্র করে পর্যটন গড়ে উঠেছে।
ম্যাথু হার্ট
ম্যাথু নরম্যান হার্ট (; জন্ম: ১৬ মে, ১৯৭২) ওয়াইকাতোর হ্যামিল্টনে জন্মগ্রহণকারী প্রথিতযশা নিউজিল্যান্ডীয় সাবেক আন্তর্জাতিক ক্রিকেটার। ১৯৯৪ থেকে ২০০২ সময়কালে নিউজিল্যান্ড ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর ক্রিকেটে নর্দার্ন ডিস্ট্রিক্টসের প্রতিনিধিত্ব করেছেন। দলে তিনি মূলতঃ বামহাতে অর্থোডক্স স্পিন বোলিং করতেন। এছাড়াও, বামহাতে নিচেরসারিতে ব্যাটিং করতেন ম্যাথু হার্ট।
১৭ ফেব্রুয়ারি, ১৯৯৪ তারিখে পাকিস্তানের বিপক্ষে টেস্ট অভিষেক ঘটে ম্যাথু হার্টের। ১৯৯৪ থেকে ১৯৯৬ সময়কালে নিউজিল্যান্ডের সদস্যরূপে ১৪ টেস্টে অংশগ্রহণের সুযোগ পেয়েছেন। এ সময়ে ২৯ উইকেট দখল করেছেন। তন্মধ্যে, দক্ষিণ আফ্রিকার বিপক্ষে একবার পাঁচ উইকেট লাভের কৃতিত্ব প্রদর্শন করেছেন ম্যাথু হার্ট। জোহেন্সবার্গের ওয়ান্ডারার্স স্টেডিয়ামে স্বাগতিক দক্ষিণ আফ্রিকার বিপক্ষে নিজস্ব সপ্তম টেস্টে ৫/৭৭ বোলিং পরিসংখ্যান দাঁড় করিয়েছিলেন।
১৩টি একদিনের আন্তর্জাতিকে অংশ নিয়ে ১৩ উইকেটের সন্ধান পেয়েছেন। তিনি। ১৯৯৪ সালে ওয়েস্ট ইন্ডিজের বিপক্ষে দূর্দান্ত ক্রীড়াশৈলী প্রদর্শন করেছেন ম্যাথু হার্ট। ভারতের ফতুর্দা নেহরু স্টেডিয়ামে ৫/২২ বোলিং পরিসংখ্যান গড়ে তৎকালীন নিউজিল্যান্ডীয় নতুন রেকর্ড স্থাপন করেন। ১৯৯৪ থেকে ২০০২ সাল পর্যন্ত তার ওডিআই খেলোয়াড়ী জীবন চলমান ছিল। দূর্বল ক্রীড়াশৈলী প্রদর্শনের কারণে ড্যানিয়েল ভেট্টোরি তার স্থলাভিষিক্ত হন।
১৯৯৫ সালে দক্ষিণ আফ্রিকা সফরে ভবিষ্যতের অধিনায়ক স্টিফেন ফ্লেমিং ও দলীয় সঙ্গী ডিওন ন্যাশের সাথে কানাবিস সেবনের অভিযোগে দল থেকে বহিষ্কৃত হন।
খেলায় স্বাভাবিক ক্রীড়াশৈলী প্রদর্শন ও উদ্যমতা হারানোর কারণে ৩৩ বছর বয়সে ২০০৫ সালে প্রথম-শ্রেণীর ক্রিকেটকে বিদায় জানান। তার ভাই রবি হার্ট নর্দার্ন ডিস্ট্রিক্টস নাইটস ও নিউজিল্যান্ড দলের পক্ষে উইকেট-রক্ষক হিসেবে খেলেছেন।
জর্জা স্মিথ
জর্জা স্মিথ (জন্ম ১১ জুন, ১৯৯৭) হলেন ইংল্যান্ডের ওয়েস্ট মিডল্যান্ডস প্রদেশের ওয়ালশাল শহর থেকে আগত একজন ইংরেজ গায়িকা। তিনি নিজেস্ব স্বাধীনভাবে কয়েকটি একক এবং ২০১৬ সালে "প্রজেক্ট ১১" নামে একটি ইপি বা ছোট অ্যালবাম প্রকাশ করেছেন। ২০১৮ সালে তিনি ব্রিট ক্রিটিকস চয়েজ অ্যাওয়ার্ড-বিভাগে ব্রিট অ্যাওয়ার্ড জয় করেন।
জর্জা স্মিথ, ব্রিটিশ র‍্যাগে রেকর্ড লেবেল "ট্রোজান রেকর্ড বক্সসেটস", মার্কিন গায়ক এবং গীতিকার কার্টিস মেফিল্ড এবং জ্যামাইকান গায়ক ডোমিয়ান মার্লে-এর মত গায়কদের মানের সমাহার শুনে বড় হন এবং মাধ্যমিক স্কুলে পড়াকালীন সময়ে একজন ধ্রুপদী গায়িকা হিসেবে প্রশিক্ষন লাভ করেন। তিনি সঙ্গীতের যৌথ সংগঠন "অগহর্স" এর একজন সদস্য ছিলেন, এবং অনলাইনের মাধ্যমে সঙ্গীত প্রকাশ করা শুরু করেন। স্মিথের বাবার জন্ম হয়েছিল ইংল্যান্ডের গ্লোসেস্টার শহরে, এবং "সেকেন্ড নাইছা" নামক একটি নিও সৌউল দলের একজন সদস্য ছিল।
স্মিথের প্রথম একক "ব্লু লাইটস"সাউন্ডক্লাউড-এ আপলোড করা হয়, ২০১৬ সালের জানুয়ারী মাসে, যখন তার বয়স ছিল মাত্র ১৮ বছর, পরবর্তীতে এই এককটিকে অনুসরণ করে "এ প্রিন্স" সাহায্যে ইংরেক-আইরিশ গায়ক মেভরিক সাব্রে এবং "হোয়্যার ডিড আই গো?" প্রকাশ করেন, সেই সময়ে জনপ্রিয় মার্কিন ম্যাগাজিন এন্টারটেইনমেন্ট উইলি-এ প্রদর্শিত একটি প্রবন্ধে জনপ্রিয় কানাডিয়ান র‍্যাপার ড্রেইক-কে তার সেই সময়ে তার প্রিয় এককটির কথা বলা হলে, তিনি স্মিথের এককটি বেছে নেন। ২০১৬ সালের শেষের দিকে, তিনি তার কাজ করা প্রথম ইপি ৪টি একক সংবলিত "প্রজেক্ট ১১" প্রকাশ করেন, এটিতে তিনি বিভিন্ন বিষয় এবং বিভিন্ন সঙ্গীতের ধরণ অন্তর্ভুক্ত করেন। এর মধ্যে তার "ব্লু লাইটস" গানটি "সেরা গান" বিভাগে ২০১৬ সালের মেবো অ্যাওয়ার্ড-এর জন্য মনোনয়ন পায়।
২০১৭ সালে, কানাডিয়ান র‍্যাপার ড্রেইক'এর নতুন অ্যালবাম "মোর লাইফ" এর দুটি এককে স্মিথকে কন্ঠ দিতে দেখা যায়। ঐ একই মাসে তিনি, তার নতুন একক "বিউটিফুট লিটল ফুলস" আন্তর্জাতিক নারী দিবস-এ প্রকাশ করেন। গানটির শিরোনামটি জনপ্রিয় মার্কিন লেখক স্কট ফিটসজেরার্ড-এর ১৯২৫ সালের লিখিত উপন্যাস দ্য গ্রেটেস্ট গেটসবাই-এর সাথে সম্পর্কযুক্ত, এবং গানের ভিডিওটিতে স্মিথকে ইংল্যান্ডের লন্ডন শহরে অবস্থিত রিভোলি বলরুম (বল নাচ করার স্থান)-এ গান পরিবেশন করতে দেখা যায়, এছাড়াও তাকে তাকে সমাজের বিভিন্ন স্তরের মানুষের বিভিন্ন চরিত্রে অভিনয় করতে দেখা যায়।
২০১৭ সালে তিনি "সেরা নারী" বিভাগে মোবো অ্যাওয়ার্ডস-এর জন্য মনোনীত হন এবং ২০১৮ সালে তিনি "ব্রিট সমালোচদের পছন্দনীয় পুরষ্কার" বিভাগে ব্রিট অ্যাওয়ার্ড জিতে নেন।
স্মিথ মার্কিন র‍্যাপার মস ডেফ থেকে মার্কিন গায়িকা লওরেন হিল এবং ইংরেজ ইলেকট্রনিক দল দ্য স্ট্রিটস-এর প্রভাববিশিষ্ঠ। তার গভীর কন্ঠস্বরের ধরণকে জনপ্রিয় ইংরেজ গায়িকা এ্যামি ওয়াইনহাউজ, জনপ্রিয় মার্কিন গায়িকা রিহান্না, লওরেন হিল এবং ইংরেজ গায়িকা এফকেএ টুইগস্-এর সাথে তুলনা করা হয়।
মালনীছড়া চা বাগান
মালনীছড়া চা বাগান হল বাংলাদেশের সিলেট জেলায় অবস্থিত একটি চা বাগান। এটি উপমহাদেশের সবচেয়ে প্রাচীন চা বাগান। মালনীছড়া চা বাগান বাংলাদেশ তথা উপমহাদেশের বৃহত্তম এবং সর্বপ্রথম প্রতিষ্ঠিত চা বাগান। ১৮৪৯ সালে লর্ড হার্ডসন ১৫০০ একর জায়গার উপর এটি প্রতিষ্ঠা করেন।
এই চা বাগানটি সিলেট আন্তর্জাতিক বিমানবন্দর থেকে স্বল্প দূরত্বে অবস্থিত।
১৬৫০ সালে চীনে প্রথম চা উৎপাদন শুরু হয়। দেশটির বুদ্ধিজীবীদের প্রতিদিনকার জীবনের ৭টি কাজের একটি ছিল চা পান। তার প্রায় ২০০ বছর পরে ১৮৫৪ সালে পাক-ভারতীয় উপমহাদেশের সিলেটেই প্রথম চা উৎপাদন শুরু হয়। চায়ে অভ্যস্ত হয়ে পড়ে ব্রিটিশ আর বাংলাদেশিরা। সিলেটের মালনীছড়া চা বাগান থেকেই উপমহাদেশে চা চাষের গোড়াপত্তন। এরপর দেড় শতাব্দীর মালনীছড়া বহু ইংরেজ, পাকিস্তানি ও বাংলাদেশি ব্যবস্থাপকের হাত ঘুরে ১৯৮৮ সাল থেকে এখনও ব্যক্তিগত মালিকানায় রয়েছে। শ্রীমঙ্গলকে চায়ের দেশ বলা হলেও সিলেটের এই চা বাগান থেকেই চা চাষের গোড়াপত্তন। যা এখন ইতিহাস ও ঐতিহ্যের অংশ। সাবেক মার্কিন রাষ্ট্রদূত কে টমাস প্লেন থেকে নেমে বাগানের রাস্তা দিয়ে যাওয়ার পথে বলেছিলেন, পৃথিবী এতো সুন্দর যে মালনীছড়া বাগান না দেখলে তা বোঝা যাবে না। শুধু হ্যারি কে টমাস নয়, সিলেটের চা বাগানের সবুজ মায়ায় প্রতিদিন জড়ো হন হাজার হাজার দেশি বিদেশি পর্যটক।
সিলেট শহরের খুব কাছেই এই চা বাগানটি সবুজ ঘেরা অনিন্দ্য সুন্দর। প্রায় আড়াই হাজার একর ভূমিস্বত্ব সীমানায় উঁচু-নিচু টিলার পর টিলায় ভরা চা বাগানটি। রয়েছে এক হাজার দুইশ একর জমি, রাবার আবাদের জন্য সাতশ একর জমি এবং কারখানা, আবাসন, বৃক্ষ, বনজঙ্গল জুড়ে বাকি জমিটুকু। দু’টি পাতা একটি কুঁড়ির দেশে এসে যারা খুব অল্প সময়ে খুব সুন্দর কোনো সবুজের গালিচায় হারিয়ে যেতে চান তাদের জন্য অনন্য মালনীছড়া চা বাগান। দেশের মোট চায়ের ৯০ শতাংশই উৎপন্ন হয় সিলেটে। এজন্য সিলেটকে দুটি পাতা একটি কুঁড়ির দেশ ও বলা হয়। ওপরে বড় বড় ছায়া বৃক্ষ। নিচে আধো আলো আধো ছায়ার সবুজ চাদর। যেন শৈল্পিক কারুকাজ। সিলেটের চা-বাগানের এ প্রাকৃতিক দৃশ্য পর্যটকের মন ছুঁয়ে যায়। ১৫০০ একর জায়গার ওপর অবস্থিত উপমহাদেশের প্রথম চা বাগান মালনীছড়ায় পর্যটকদের কাছে আরেক বিস্ময়। সিলেটের চায়ের রঙ, স্বাদ এবং সুবাস অতুলনীয়। বর্তমানে বেসরকারি তত্ত্বাবধানে চা বাগান পরিচালিত হয়ে আসছে। চা বাগানের পাশাপাশি বর্তমানে এখানে কমলা ও রাবারের চাষ করা হয়। এই বাগানের পাশেই বিশ্বের অন্যতম সুন্দর স্টেডিয়াম। যেখানে ২০১৪ সালের বিশ্ব টি-২০ খেলা অনুষ্ঠিত হয়। মালনীছড়া চা বাগান ছাড়াও সিলেটে লাক্কাতুরা চা বাগান, আলী বাহার চা বাগান, খাদিম আহমদ টি স্টেট, লালাখান টি স্টেট, বরজান টি স্টেট উল্লেখযোগ্য। চা বাগানের বুক ভেদ করে চলে গেছে দৃষ্টিনন্দন সড়ক। আকাশপথে যারা সিলেটে আসেন তাদের প্রথমেই স্বাগত জানায় এই চা-বাগান। বাগানটির অদ্ভুত সুন্দরের মায়ায় পড়েছিলেন অনেক বিদেশি। গাড়ি থামিয়ে তারা দাঁড়িয়েছেন বাগানের পাশে।বাগানে হাঁটলেই চোখে পড়ছে কমলা, কাঁঠাল ও সুপারি বাগান। এছাড়া ট্যাং ফল, আগর, রাবার চন্দনসহ অনেক ওষুধি-শোভাবর্ধক বৃক্ষ রয়েছে বাগানটিতে।
পূর্বদিকে ঢুকে পড়লে দেখা যাবে হারুং হুড়ুং গুহা। মালনীছড়া প্রধান বাংলোর পাশের রাস্তা দিয়ে অন্তত তিন কিলোমিটার পূর্বদিকে গেলেই গুহার দেখা পাওয়া যায়। মালনীছাড়া ছাড়াও এখানে রয়েছে লাক্কাতুরা চা বাগান, আলী বাহার টি এস্টেট এবং পশ্চিম দিকে ভেতরে তারাপুর চা বাগান। পূর্বদিকে কালাগুল চা বাগানের আরও পূর্বে চিকনাগুল চা বাগান।
না পেরু সুরিয়া
না পেরু সুরিয়া, না ইল্লু ইন্ডিয়া(বাংলা: আমার নাম সুরিয়া, আমার জন্মভূমি ভারতে) তেলেগু তারকা আল্লু অর্জুন অভিনীত একটি ২০১৮-এর তেলুগু ভাষার অ্যাকশন চলচ্চিত্র যা রামলক্ষ্মী সিনে ক্রিয়েসন্সের ব্যনারের অধীনে শীরিসা এবং শ্রীধার লাগাদাপতি দ্বারা প্রযোজিত, ভক্কান্তম ভাম্সি দ্বারা লিখিত এবং পরিচালিত।
কাহিনীটি হলো ক্রোধ নির্বাহ সমস্যা সহ একজন সৈন্য কর্মকর্তা, যা আল্লু অর্জুন দ্বারা অভিনীত।
চলচ্চিত্রটি ভাম্সিকে পরিচালক হিসেবে তার প্রথম আবির্ভাবকে চিহ্নিত করে। ভাম্সি আগেও কিক, রেস গুর্রাম এবং টেম্পার-এর মতো সফল চলচ্চিত্রের জন্য কাহিনী লিখেছেন। চলচ্চিত্রে মুখ্য ভূমিকার অভিনয়ে আল্লু অর্জুন এবং অনু এম্মানুয়েল যেখানে পার্শ্ব চরিত্রের অভিনয়ে অর্জুন সার্জা এবং আর. সরৎকুমার। কোটাগিরি ভেঙ্কেটেশ্বর রাও, রাজীব রবি এবং রাজীবন যথাক্রমে সম্পাদক, চিত্রগ্রাহক এবং শিল্প পরিচালক।
চলচ্চিত্রটির টীজার ১ জানুয়ারি ২০১৮-তে মুক্তি পায় এবং ২৯ ঘণ্টার মধ্যে ১০ মিলিয়ন সংখ্যাগত দর্শন নিবন্ধভুক্ত করে।
চলচ্চিত্রটির সাউণ্ডট্রিকটি রচনা করেছেন বিশাল-শেখর। চলচ্চিত্রের প্রথম একক, "সৈনিকা", ভারতীয় প্রজাতন্ত্র দিবস, ২৬ জানুয়ারি ২০১৮-তে ভারতীয় সেনাবাহিনীর সৈনিকদের প্রশংসা হিসেবে মুক্তি পায়। চলচ্চিত্রের দ্বিতীয় একক, "লাভার অলসো, ফাইটার অলসো", ১৪ ফেব্রুয়ারি ২০১৮-তে মুক্তি পায়।
বুরুশাস্কি
বুরুশাস্কি (;(বুরুশাস্কি:)) হলো পাকিস্তানে প্রচলিত একটি বিচ্ছিন্ন ভাষা, যা বুরুশো জাতি দ্বারা উত্তর গিলগিত বালতিস্তানে সবচেয়ে বেশী বলা হয়। এছাড়াও উত্তর কাশ্মীরে কয়েকশ মানুষ এই ভাষায় কথা বলেন। পাকিস্তানের হুঞ্জা নগর জেলা, উত্তর গিলগিত জেলা, গিজরের ইয়াসিন এবং ইশকোমান উপত্যকার মানুষেরা এই ভাষায় কথা বলেন। এদের নিজস্ব এলাকা গিলগিত বালতিস্তান এবং পামির করিডোর এর উত্তরে অবস্থিত। ভারতে শ্রীনগরের হরি পর্বত অঞ্চলের বোতরাজ মহল্লায় এই ভাষাভাষীদের বাস।
এই ভাষার অন্যান্য নামগুলো হলো "বিলতুম", "খাজুনা", "কুঞ্জুত", "ব্রুশাস্কি", "বুরুচাকি", "বুরুচাস্কি", "বুরুশাকি", "বুরুশকি", "ব্রুগাস্কি", "ব্রুশাস", "ওয়ারচিকওয়ার" এবং "মিশাস্কি"।
বুরুশাস্কি ভাষাকে বিভিন্ন আলাদা ভাষা পরিবারে অন্তর্ভুক্ত করার প্রচেষ্টা চালানো হয়েছে, কিন্তু তা অধিকাংশ ভাষাবিদদের দ্বারাই বাতিল করা হয়েছে।
ফলোয়িং বার্জার(১৯৫৬), একটি আমেরিকান হেরিটেজ অভিধান প্রস্তাব রাখেন *abel"apple" হলো "ফল" শব্দটির জন্য একমাত্র প্রাক ইন্দোইউরোপীয় ভাষার পুনঃনির্মিত শব্দ। এটা খুব সম্ভবত বুরুশাস্কির কোনো প্রাচীন রূপ হতে ঋণকৃত। (বুরুশাস্কিতে আপেল এবং আপেল গাছকে "báalt"(বাআল্ত) বলা হয়।)
আরেকটি অনুমান রাখা হয় যে বুরুশাস্কির সাথে উত্তর ককেশীয়, কার্টভেলিয়ান, ইয়েনিসেইয়ান এবং/অথবা ইন্দোইউরোপীয় ভাষাগুলির বংশগত সম্পর্ক রয়েছে, যা ক্ষুদ্রপরিবারে শামিল করার প্রস্তাব দেয়া হয়।ভাষাবিদ সাদাফ মুন্সী বলেন বুরুশাস্কি সম্ভবত গড়ে উঠেছে আর্যদের দক্ষিণ এশিয়াতে আসার আগে দ্রাবিড়ীয় ভাষাগুলির সাথে। কারণ হিসেব মূর্ধন্য ধ্বনির কথা উল্লেখ করেন।
২০০৮ সালে অ্যাডওয়ার্ড ভাজডার চেষ্টার যুক্ত করা হয়নি, যা মেরিট রুহলেনের দেনে ইয়েনিসেইয়ান ক্ষুদ্র পরিবারকে পুনঃজ্জীবিত করার প্রস্তাবে রাখা হয়, যা ইয়েনিসেইয়ান এবং না-দেনের সাথে সংযুক্ত।
ইসলামে উদারতাবাদ
ইসলামের উদারতাবাদ ও অগ্রগতিবাদে মুসলমানদের অন্তর্ভুক্ত করা হয়েছে যারা ইসলামী জ্ঞানের সংস্কার ও সংস্কারের বিষয়ে উদার চিন্তাধারার একটি উল্লেখযোগ্য অংশ তৈরি করেছে।তাদের কাজকে কখনো কখনো "প্রগতিশীল ইসলাম" হিসেবে অভিহিত করা হয়। 
কিছু কিছু ক্ষেত্রে প্রগতিশীল ইসলাম ও উদার ইসলামকে দুটি আলাদা বিষয় হিসেবে দেখানো হয়েছে। ইসলামে উদারতাবাদ নির্ভর করে মুসলমানদের প্রধান ধর্মীয়গ্রন্থ (কুরআন) অন্যান্য ধর্মীয়গ্রন্থ (যেমনঃ হাদীস) এর ব্যাখ্যা বিশ্লেষণের উপর, যে প্রক্রিয়াকে ইজতিহাদ বলা হয়। এটি ছোট উদারতাবাদ থেকে শুরু হয়ে পর্যায়ক্রমে সর্বোচ্চ উদারতাবাদ এ পরিবর্তিত হতে পারে, যেখানে কুরআনের অর্থকে কেবল একটি দ্বৈববাণী হিসেবে বিবেচনা করা হয়, এবং কুরআনের শাব্দিক অভিব্যাক্তি হিসেবে বিভিন্ন সময় ও বিভিন্ন প্রেক্ষাপটে নবী মুহাম্মদ এর কাজ কে দেখা যায়। এর ফলস্বরূপ, উদারপন্থী / প্রগতিশীল মুসলমানরা তখন কুরআনের আয়াতগুলোকে অনুকরণীয়ভাবে ব্যাখ্যা করতে পারে বা এমনকি তাদের সরিয়ে দিতে পারে।কিছু উদার মুসলিম মনে করে যে তারা প্রথম উম্মাহর মূলনীতির দিকে ফিরে যাচ্ছে এবং কুরআনের একটি নৈতিক ও বহুত্ববাদী তাত্ত্বিক নীতির প্রতিষ্ঠা তারা করতে চায়। তারা নিজেদেরকে ইসলামী আইনের কিছু ঐতিহ্যগত ও কম উদারনৈতিক ব্যাখ্যা থেকে দূরে রাখে যেগুলোকে তারা সাম্প্রদায়িক মনে করে ও সর্বজনবিদিত বলে মনে করে না। এই সংস্কারমূলক আন্দোলন একেশ্বরবাদ (তাওহীদ) কে মানব সমাজের সংগঠনের মূলনীতি হিসেবে এবং পাশাপাশি ধর্মীয় জ্ঞান,ইতিহাস,আধ্যাত্মিকতা,নন্দনতত্ত্ব,নীতিশাস্ত্র,সামাজিক ব্যাবস্থা,অর্থনীতি ও বিশ্বায়নের ভিত্তি হিসেবে ব্যাবহার করে।
অনিল ভৌমিক
'অনিল ভৌমিক' (১৯৩২ - ?) একজন প্রখ্যাত শিশুসাহিত্যিক। তিনি মূলত তাঁর সৃষ্ট কাল্পনিক চরিত্র ফ্রান্সিস এবং তার বন্ধুদের অ্যাডভেঞ্চার কাহিনীর জন্য বিখ্যাত।
অনিল ভৌমিকের জন্ম হয় ১৯৩২ সালের ব্রিটিশ ভারতের বর্তমান বাংলাদেশের চট্টগ্রামে। তাঁর বাল্যকাল এবং প্রথম যৌবন কেটেছিল ময়মনসিংহ জেলার জামালপুর শহরে। ১৯৫০ খ্রিষ্টাব্দের সাম্প্রদায়ীক দাঙ্গার সময় তিনি দেশত্যাগ করে পশ্চিমবঙ্গে চলে আসেন। এরপর তিনি কেন্দ্রীয় সরকারের অ্যাকাউনটেন্ট জেনারেল অফিসে পেশাগত জীবন শুরু করেন। এরপর তিনি এই চাকরি ছেড়ে শিক্ষকতার পেশা গ্রহন করেন। তাঁর শিক্ষাগত যোগ্যতা ছিলে এমএ বিটি। তিনি আকাশবাণীতে বিখ্যাত লেখকদের গল্প উপন্যাসের বেতার নাট্যরূপ লিখেছেন। 'পরাশর রায়' এই ছদ্মনামে তিনি আকাশবাণীর তালিকাভুক্ত গীতিকার।
কিশোর বয়সে 'পাঠশালা' পত্রিকায় প্রথম তাঁর 'সে' গল্পটি প্রকাশিত হয়। শিক্ষকতার সময়ে তিনি ছাত্রদের কাছে বলতে শুরু করেন দুঃসাহসী ফ্রান্সিস এবং তার বন্ধুদের গল্প। ছাত্রদের আগ্রহ দেখে তিনি এই গল্পগুলি লেখার পরিকল্পনা করেন। 'শুকতারা' পত্রিকার অন্যতম কর্ণধার ক্ষীরোদ চন্দ্র মজুমদারকে একটি পরিচ্ছেদ লিখে পড়তে দেওয়ার পরে তিনি খুশি হন এবং উৎসাহ দান করেন। এরপর তিনি প্রথম ফ্রান্সিসের কাহিনী 'সোনার ঘন্টা' সমাপ্ত করেন। এটি শুকতারা পত্রিকায় ধারাবাহিকভাবে প্রকাশিত হয়। এর পরের ফ্রান্সিস কাহিনী 'হীরের পাহাড়'ও শুকতারাতেই প্রকাশিত হয়। এর পরের কাহিনীগুলি প্রকাশে সবথেকে বেশি উৎসাহ দেন 'উজ্জ্বল সাহিত্য মন্দির' প্রকাশনা সংস্থার কর্ণধার কিরীটিকুমার পাল। তিনি ফ্রান্সিসের কাহিনী ছাড়াও আরো কিছু কাহিনী রচনা করেছেন। পরাশর রায় ছদ্মনামে শুকতারায় তার রচিত ত্রয়ী সত্যসন্ধানীর কাহিনী প্রকাশিত হয়।
বাইনারি অনুসন্ধান অ্যালগরিদম
কম্পিউটার বিজ্ঞানে, বাইনারি সার অর্ধ-বিরতি অনুসন্ধান, লগারিদমিক অনুসন্ধান অথবা বাইনার‍ি কর্তন নামেও পরিচিত, একটি অনুসন্ধান অ্যালগোরিদম যা একটি হতে কাঙ্ক্ষিত মানের অবস্থানকে খুঁজে বের করে। বাইনারি অনুসন্ধান প্রথমে অ্যারের মাঝের উপাদানের সাথে কাঙ্ক্ষিত মানটির তুলনা করে; যদি তারা অসমান হয়, তাহলে যে অর্ধে কাঙ্ক্ষিত মানটি নেই তা অপসারণ করা হয় এবং পরিশিষ্ট অংশে অনুসন্ধান চলতে থাকে যতক্ষন পর্যন্ত তা সফল না হয়। যদি অবশিষ্ট অর্ধে সন্ধান না পাওয়া যায়, তাহলে কাঙ্ক্ষিত মানটি অ্যারেতে নেই।
বাইনারি অনুসন্ধান সম্পাদনে সবচেয়ে খারাপ ক্ষেত্রে লাগে, এটি "O"(log "n") সংখ্যক তুলনা করে, যেখানে "n" হচ্ছে অ্যারের উপাদান সংখ্যা, "O" হচ্ছে এবং log হচ্ছে লগারিদম। বাইনারি অনুসন্ধান নির্দিষ্ট ("O"(১)) জায়গা নেয়, যার অর্থ হল অ্যালগোরিদমটি কর্তৃক দখলকৃত স্থান অ্যারের উপাদানসংখ্যার সমান। যদিও দ্রুত অনুসন্ধানের জন্য বিশেষভাবে পরিকল্পিত - যেমন - অনেক কার্যকরভাবে অনুসন্ধান করা যায়, বাইনারি সার্চ বৃহত্তর পরিসরে সমস্যার ক্ষেত্রে প্রয়োগ করা যায়।
যদিও ধারণাটি সাধারণ, সঠিকভাবে বাইনারি সার্চ প্রয়োগের সময়, এটি শেষ হবার শর্তসমূহ ও মধ্যবিন্দু হিসেবের সূক্ষতার ক্ষেত্রে মনোযোগী হতে হয়।
বাইনারি অনুসন্ধানের অনেক রকমফের রয়েছে। বিশেষত, সমান মানের একাধিক অ্যারের ক্ষেত্রে গতি ত্বরান্বিত করে, র অনুসন্ধান সমস্যাসমূহের ধারার কার্যকর সমাধান করে এবং আরও অসংখ্য ক্ষেত্র রয়েছে। ও ভিত্তি বাইনারি সার্চ।
বাইনারি অনুসন্ধান সজ্জিত অ্যারের ওপর কাজ করে। বাইনারি অনুসন্ধান কাঙ্ক্ষিত মানের সাথে অ্যারের মাঝ উপাদানের তুলনার মাধ্যমে শুরু হয়। যদি কাঙ্ক্ষিত মানের সাথে মাঝ উপাদান মিলে যায় তাহলে অ্যারে হতে এর অবস্থান ফেরত আসে। যদি কাঙ্ক্ষিত মান ছোট বা বড় হয় তবে যথাক্রমে অ্যারের নিচের বা উপরের অর্ধে অনুসন্ধান চলতে থাকে এবং বিবেচনা হতে অপর অর্ধ অপসারিত হয়।
পরিবেশ(বায়োফিজিক্যাল)
বায়োফিজিক্যাল পরিবেশ হচ্ছে কোনোসজীব উপাদানকে ঘিরে সজীব এবং নির্জীব উপাদান বা পপুলেশনের উপস্থিতি।সুতরাং উপাদানগুলোর টিকে থাকা,উন্নতি সাধন এবং বিবর্তনের উপর প্রভাব বিস্তার করে এমন সকল জিনিসই বায়োফিজিক্যাল পরিবেশের অন্তর্ভুক্ত। বায়োফিজিক্যাল পরিবেশ আণুবীক্ষণিক থেকে বৈশ্বিক মাপকাঠিতে বিভিন্ন ধরণের হতে পারে। এটা নিজ বৈশিষ্ট্যের ভিত্তিতেও বিভক্ত হতে পারে। উদাহরণস্বরুপ সামুদ্রিক পরিবেশ, বায়ুমন্ডল এবং স্থলজ পরিবেশ অন্তর্ভুক্ত করা যায় । বায়োফিজিক্যাল পরিবেশের সংখ্যা অগণিত, বলতে গেলে প্রত্যেকটি সজীব উপাদানেরই নিজস্ব পরিবেশ রয়েছে।
বায়োফিজিক্যাল পরিবেশের সংক্ষিপ্ত রূপ হিসেবে কখনো কখনো পরিবেশ পরিভাষাটি ব্যবহৃত হয়, যেমনঃ যুক্তরাজ্যের পরিবেশ সংস্থা। ""পরিবেশ"" কথাটি মানবিক সম্পর্কের কিছু ক্ষেত্রে বৈশ্বিক পরিবেশের প্রতিনিধিত্ব করে।
বেঁচে থাকা সকল জীবকে অবশ্যই নিজেদের পরিবেশের পরিস্থিতির সাথে খাপ খাইয়ে নিতে হয়েছে। তাপমাত্রা, আলো, আর্দ্রতা, মাটির পুষ্টি উপাদান ইত্যাদি সকলেই যেকোনো পরিবেশে যেকোনো প্রজাতিকে প্রভাবিত করে।  জীবন শুধু পরিস্থিতি অনুযায়ী বিভিন্ন রূপে পরিমার্জিত হয়। আমাদের গ্রহের ইতিহাসে কিছু দীর্ঘমেয়াদী পরিবর্তন বেশ গুরুত্ব বহন করে- যেমন বায়ুমন্ডলে অক্সিজেন নিগম। প্রকৃয়াটি অক্সিজেন নিরপেক্ষ আণুবীক্ষণিক জীবের  মাধ্যমে কার্বন ডাই অক্সাইডের ভাঙনের মাধ্যমে সংঘটিত হয়। আণুবীক্ষণিক জীবগুলো তাদের বিপাকে কার্বন ব্যবহার করে এবং অক্সিজেনকে বায়ুমন্ডলে  মুক্ত করে দেয়। এই মহা অক্সিজেনিকরণ  ঘটনাটি অক্সিজেন নির্ভর উদ্ভিদ ও প্রাণীর উন্মেষ ঘটায়। অন্যান্য মিথস্ক্রিয়াগুলো আরো তাৎক্ষণিক এবং সরল, যেমন সংলগ্ন বিরান অঞ্চলের তুলনায় তাপমাত্রা চক্রের উপর বনাঞ্চলের মৃদুকরণ প্রভাব।
পরিবেশ বিজ্ঞান হচ্ছে বায়োফিজিক্যাল পরিবেশের অভ্যন্তরীণ মিথস্ক্রিয়া বিষয়ক অধ্যয়ন। এই বৈজ্ঞানিক বিষয়ের একটি অংশ হচ্ছে পরিবেশের উপর মানুষের প্রভাব সংক্রান্ত অনুসন্ধান। জীববিজ্ঞানের একটি শাখা এবং পরিবেশ বিজ্ঞানের অংশ ইকোলজিকে মাঝে মাঝে মানব-প্রবৃত্ত প্রভাব বলে ভুল করা হয়। পরিবেশ বিষয়ক অধ্যয়ন একটি বৃহত্তর একাডেমিক বিভাগ, যা পরিবেশের সাথে মানুষের মিথস্ক্রিয়া সংক্রান্ত নিয়মানুগ ও প্রণালীবদ্ধ অধ্যয়ন করে। এটি অধ্যয়নের একটি বড় ক্ষেত্র, যাতে প্রাকৃতিক পরিবেশ, নির্মিত পরিবেশ এবং সামাজিক পরিবেশ অন্তর্ভুক্ত।
পরিবেশবাদ একটি বিস্তৃত সামাজিক এবং দার্শনিক আন্দোলন, যার একটি বড় অংশ বায়োফিজিক্যাল পরিবেশের উপর মানুষের খারাপ প্রভাব হ্রাস এবং ক্ষতিপুরণের চেষ্টা করে। পরিবেশবিদদের উদ্বেগের বিষয়গুলো সচরাচর প্রাকৃতিক পরিবেশের সাথে সম্পর্কিত, সাথে আরো গুরুত্বপূর্ণ হচ্ছে জলবায়ূ পরিবর্তন, প্রজাতি বিলুপ্তি, দূষণ এবং পূর্ণবিকশিত বনাঞ্চল ধ্বংস।
সম্পর্কিত একটি গবেষণায় বায়োফিজিক্যাল পরিবেশের অধ্যয়নে ভূতাত্বিক তথ্যবিজ্ঞান অন্তর্ভুক্ত হয়েছে।Miller, G. Tyler (1995). Environmental science. California: Wadsworth. ISBN 0-534-21588-2.
McCallum, Malcolm L.; Gwendolynn W. Bury. "Google search patterns suggest declining interest in the environment". Biodiversity and Conservation. doi:10.1007/s10531-013-0476-6.
শ্রেষ্ঠ ব্রিটিশ চলচ্চিত্র বিভাগে বাফটা পুরস্কার
শ্রেষ্ঠ ব্রিটিশ চলচ্চিত্র বিভাগে বাফটা পুরস্কার ব্রিটিশ একাডেমি অব ফিল্ম অ্যান্ড টেলিভিশন আর্টস (বাফটা) কর্তৃক প্রদত্ত বাৎসরিক পুরস্কার, যা ব্রিটিশ একাডেমি চলচ্চিত্র পুরস্কারের অংশ হিসেবে অনন্য ব্রিটিশ চলচ্চিত্রের জন্য প্রদান করা হয়। ১৯৪৮ সালে এই পুরস্কারের ১ম আয়োজন থেকে শ্রেষ্ঠ ব্রিটিশ চলচ্চিত্রের জন্য এই পুরস্কার দেওয়া হয়। ১৯৬৯ সাল থেকে এই পুরস্কার প্রদান বন্ধ থাকে এবং ১৯৯৩ সালে ৪৬তম আয়োজন থেকে পুনরায় এই পুরস্কার দেওয়া শুরু হয়। পূর্বে এটি আলেকজান্ডার কর্ডা পুরস্কার নামে দেওয়া হতো। বর্তমানে এটি কর্ডার সম্মানে অনন্য ব্রিটিশ চলচ্চিত্র নামে প্রদান করা হয়।
আত্মিকতা
ঐতিহ্যগতভাবে, আধ্যাত্মিকতা পুনর্নির্মাণের একটি ধর্মীয় প্রক্রিয়াকে বোঝায় যা "মানুষের প্রকৃত আকৃতির পুনরুদ্ধারের লক্ষ্য", "ঈশ্বরের ইমেজ" ভিত্তিক, যা বিশ্বজগতের প্রতিষ্ঠাতা ও ধর্মগ্রন্থের উদাহরণ। আধুনিক সময়ে জোর দেওয়া একটি পবিত্র মাত্রা এবং "গভীরতম মূল্যবোধ এবং অর্থ যা মানুষ বাস করে" এর ব্যক্তিত্বপূর্ণ অভিজ্ঞতার উপর জোর দেয়, প্রায়ই সংগঠিত ধর্মীয় প্রতিষ্ঠান থেকে পৃথক একটি প্রসঙ্গে। আধ্যাত্মিকতার আধুনিক পদ্ধতিতে অতিপ্রাকৃত (প্রজ্ঞাপিত ও প্রত্যক্ষদর্শীর বাইরে) ব্যক্তিগত প্রবৃদ্ধি, চূড়ান্ত বা পবিত্র অর্থ, ধর্মীয় অভিজ্ঞতা বা নিজের নিজের "অভ্যন্তরীণ মাত্রার" সাথে একটি সংঘর্ষের একটি ধারণা অন্তর্ভুক্ত থাকতে পারে।
আধ্যাত্মিকতার অর্থ সময়ের সাথে উন্নত ও সম্প্রসারিত হয়েছে এবং একে অপরের পাশাপাশি বিভিন্ন জ্ঞানের সন্ধান পাওয়া যেতে পারে। শব্দ "আধ্যাত্মিকতা" প্রাথমিকভাবে প্রাথমিক খ্রিস্টান মধ্যে উন্নত, পবিত্র আত্মা দিকে ভিত্তিক একটি জীবনের উল্লেখ দেরী মধ্যযুগীয় সময়কালে অর্থ মানসিক দিক অন্তর্ভুক্ত করা প্রসারিত, যদিও আধুনিক সময়ে উভয় শব্দ অন্যান্য ধর্মীয় ঐতিহ্যের মধ্যে ছড়িয়ে পড়ে এবং বিশৃঙ্খল ঐতিহ্য একটি পরিসর সহ অভিজ্ঞতার একটি বৃহত্তর পরিসর বোঝা বিস্তৃত হয়
শব্দ আত্মা "মানুষের এবং প্রাণীদের মধ্যে চেতক বা গুরুত্বপূর্ণ নীতি" মানে এটি পুরাতন ফরাসি সজীবতা থেকে প্রাপ্ত করা হয় যা ল্যাটিন শব্দ স্পিরিটাস (spiritus: আত্মা, সাহস, প্রাণশক্তি, শ্বাস) থেকে আসে এবং স্পিরিআর (spirare: শ্বাস ফেলা) সম্পর্কিত হয়। ভালগেট (Vulgate:বাইবেলের প্রাচীন লাটিন অনুবাদবিশেষ) ল্যাটিন: শব্দ স্পিরিটাস(spiritus) গ্রিক: প্নিউমা(pneuma) এবং হিব্রু: রুআহঃ(ruah) অনুবাদ করতে ব্যবহৃত হয়।
"আধ্যাত্মিক" শব্দটি "আত্মা সম্পর্কে" বিষয়, পুরানো ফরাসি: স্পিরিটুইল (spirituel) (12c.) থেকে উদ্ভূত হয়, যা ল্যাটিন: স্পিরিচুয়ালিস (spiritualis) থেকে এসেছে, যা স্পিরিটাস বা "স্পিরিট" (আত্মা) থেকে আসে।
শব্দ "আধ্যাত্মিকতা" মধ্য ফরাসি: স্পিরিচুয়ালিত (spiritualité), থেকে উদ্ভূত হয়, লাত ল্যাটিন "স্পিরিচুয়ালিটাত" (spiritualitate) (মনস্তাত্ত্বিক আধ্যাত্মিকতা) থেকে, যা ল্যাটিন স্পিরিচুয়ালিস (spiritualis) থেকে উদ্ভূত হয়।
মস্তিষ্কের নির্দিষ্ট নিউরোট্রান্সমিটার এবং নির্দিষ্ট এলাকায় স্নায়ুবিজ্ঞানীরা আধ্যাত্মিক অভিজ্ঞতাগুলি সময় মস্তিষ্কের কার্যকারিতা পরীক্ষা করেছেন। অধিকন্তু, পরীক্ষকরাও রমরমা এবং চেতনামূলক বিকৃতির জন্য পরিচিত মানসিক এজেন্টদের পরিচালনার মাধ্যমে ব্যক্তিদের আধ্যাত্মিক অভিজ্ঞতাগুলি সফলভাবে অনুপ্রাণিত করেছে।
পারমাণবিক পদার্থবিদ্যা
পারমাণবিক পদার্থবিদ্যাঃ 
উইকিপিডিয়া, মুক্ত বিশ্বকোষ থেকে
এই প্রবন্ধটি পারমাণবিক কেন্দ্র বিষয়ে লিখিত, অন্যান্য বিষয়ে অনুসন্ধানের জন্য দেখুন,
পারমাণবিক পদার্থবিদ্যা পদার্থবিজ্ঞানের একটি ক্ষেত্র যেখানে পারমাণবিক পদার্থবিদ্যা, তাদের উপাদান ও মিথস্ক্রিয়া সম্পর্কে আলোচনা করা হয়। পরমাণুর অন্যান্য অংশ নিয়েও আলোচনা করা হয়। পারমাণবিক পদার্থবিদ্যা আনবিক পদার্থবিদ্যা থেকে ভিন্ন একটি বিষয়, যেখানে অনুর সামগ্রিক বিষয় নিয়ে আলোচনা করা হয়, এর ইলেকট্রন সহ।
পারমাণবিক পদার্থবিদ্যার মাধ্যমে আবিষ্কৃত অনেক বিষয় অনেক ক্ষেত্রেই ব্যবহার করা হয়। এর মধ্যে আছে পারমাণবিক শক্তি, পারমাণবিক অস্ত্র, পারমাণবিক ঔষধ, চৌম্বক অনুরণন ইমেজিং, শিল্প ও কৃষি সংশ্লিষ্ট আইসোটোপ, মেটারিয়াল প্রকৌশলের আয়ন ইমপ্লিমেন্টেশন, এবং ভূতত্ত্ব ও স্থাপত্যের রেডিও-কার্বন ডেটিং। এসব প্রায়োগিক দিকগুলো মূলত পারমাণবিক প্রকৌশলের অধীনে আলোচনা করা হয়।
কালিমান্তান
কালিমান্তান হচ্ছে ইন্দোনেশিয়া অংশের বোর্নিও দ্বীপে অবস্থিত দ্বীপটি। এটি দ্বীপটির ৭৩% এলাকাজুড়ে বিস্তৃত। অ-ইন্দোনেশীয় যে অংশে দ্বীপটিতে পরেছে তার মধ্যে রয়েছে ব্রুনাই এবং পূর্ব মালয়েশিয়া।
"কালিমান্তান" ইন্দোনেশীয় শব্দটি দ্বারা বোর্নিও দ্বীপের সমগ্র অংশকে নির্দেশ করে।
"কালিমান্তান" নামটি, যা প্রায়শই "ক্লেমান্তন" হিসেবেও পড়া হয়, যেটি সংস্কৃত শব্দ "কালামান্তাহা" থেকে উদ্ভূত, যার অর্থ "জ্বলন্ত আবহাওয়ার দ্বীপ", বা খুব গরম তাপমাত্রার দ্বীপ, যা দ্বীপটির গরম এবং আদ্র ক্রান্তীয় জলবায়ুকে বর্ণনা করে। এটি দুটি শব্দ "কাল" (সময়, মৌসুম, পর্যায়কাল) এবং "মন্থন" (স্ফুটন, প্রজ্বলন) থেকে এসেছে। "কলামন্থন" শব্দটি "কালামান্তন" উচ্চারণে পড়া হয়, এভাবে স্থানীয় লোকেরা এটিকে "ক্লেমান্তনে" পরিণত করেছে।
ইন্দোনেশীয় অঞ্চলে দ্বীপটি ৭৩% পরেছে, ৬৯.৫% (২০১০-এর ইন্দোনেশিয়ার আদমশুমারি অনুযায়ী ১৩,৭৭৩,৫৪৩জন) জনসংখ্যা অনুসারে। বর্নিয় দ্বীপের অ-ইন্দোদেশীয় অংশটি ব্রুনাই (৪,০০,০০০) এবং পূর্ব মালয়েশিয়া (৫৬,২৫,০০০) নিয়ে গঠিত, যা পরবর্তীতে সাবাহ রাষ্ট্র, সারাওয়াক রাষ্ট্র এবং লাবুয়ান যুক্তরাষ্ট্রীয় অঞ্চল গঠন করে। ইন্দোনেশীয় এলাকায় এই অঞ্চলটিকে ইন্দোনেশীয় ব্রুনিয় নামেও ডাকা হয়।
কালিমান্তনের মোট এলাকা ।
কালিমান্তান পাঁচটি প্রদেশে বিভক্ত। ২৫ অক্টোবর ২০১২ সাল পর্যন্ত কালিমান্তানে চারটি প্রদেশ ছিল, যখন পূর্ব কালিমান্তান ভেঙ্গে উত্তর কালিমান্তান হওয়ার আগ পর্যন্ত।
ব্ল্যাকমেইল (২০১৮-এর চলচ্চিত্র)
ব্ল্যাকমেইল হচ্ছে ২০১৮ সালে মুক্তিপ্রাপ্ত হিন্দি ভাষার কমেডি চলচ্চিত্র, যেটি সহ-প্রযোজনা এবং পরিচালনা করেছেন অভিনয় দেও। এই চলচ্চিত্রের মুল চরিত্রে অভিনয় করেছেন ইরফান খান এবং কীর্তি কুলহারি। এই চলচ্চিত্রটি টি-সিরিজের ব্যানারে মুক্তি পাবে। এই চলচ্চিত্রের প্রথম ঝলক ২০১৮ সালের ১৪ই ফেব্রুয়ারি প্রকাশ করা হয়েছে এবং ২০১৮ সালের ৬ই এপ্রিল তারিখে এই চলচ্চিত্রটি মুক্তি পাবে।
অমনিগ্লট
অমনিগ্লট() হল একটি অনলাইন বিশ্বকোষ, যা বিভিন্ন ভাষা এবং লেখন পদ্ধতি নিয়ে তৈরি।
অমনিগ্লট শব্দটি ল্যাটিন উপসর্গ অমনি(অর্থ সমস্ত) এবং গ্রীক শব্দ গ্লট(অর্থ জিহ্বা) থেকে এসেছে।
এই ওয়েবসাইটটি ১৯৯৮ সালে ভাষাবিদ সায়মন অ্যাগার চালু করেন। প্রথমে তিনি এটিকে ওয়েব ডিজাইন এবং অনুবাদের ওয়েব সাইট হিসেবে চালু করেন। তার সংগৃহীত ভাষা এবং লেখন পদ্ধতি সম্পর্কিত তথ্যগুলি জমা হতে হতে এটিকে একটি বিশ্বকোষে রূপান্তরিত করে।
২০১৭ সাল পর্যন্ত এতে ১০০০ এর উপরে ভাষা এবং লিপি নিয়ে বিস্তারিত লেখা আছে।
গুরু রনধাওয়া
গুরু রনধাওয়া (জন্ম: ৩০ আগস্ট ১৯৯১) হলেন ভারতের পাঞ্জাবের গুরুদাসপুরের একজন গায়ক ও গীতিকার। রনধাওয়া তার জনপ্রিয় গান "হাই রেটেড গ্যাব্রু", "সুট", "ইয়ার মোড় দো", "পাটোলা", "ফ্যাশন" এবং "লাহোর"-এর জন্য অধিক পরিচিত। ২০১৭ সালে, তিনি ইন্ডিয়ান প্রিমিয়ার লীগের (আইপিএল) উদ্বোধনী অনুষ্ঠানে গান পরিবেশন করেছিলেন। সম্প্রতি তিনি তাঁর হিন্দি মিডিয়াম চলচ্চিত্রে "সুট সুট" গানের মাধ্যমে বলিউডে অভিষেক করেছেন।
ইরানের ইসলামীকরণ
মুসলিমদের পারস্য বিজয় এর মাধ্যমেই ইরানের ইসলামীকরণের যাত্রা শুরু হয়। এটি একটি দীর্ঘ প্রক্রিয়া ছিল। সমগ্র জনগোষ্ঠীর একটা বড়ো অংশ ইসলামকে ধীরে ধীরে গ্রহণ শুরু করে, যদিও বাকিরা ইসলামকে প্রত্যাখ্যান করতো। অপরদিকে ইরানিরা কিছু নির্দিষ্ট প্রাক-ইসলামী প্রথা মেনে চলতো এবং নিজেদেরকে ইসলামী ভাষা, সংস্কৃতি, ও আইন কানুনের সাথে মানিয়ে চলতো। অবশেষে এই দুই রীতিনীতি এবং প্রথা একীভূত হয়ে "ইরানী ইসলামী" রূপলাভ করে।
ইরানের ইসলামীকরণের ফলে ইরান সমাজের রাজনৈতিক, সাংস্কৃতিক , ও বৈজ্ঞানিক কাঠামোতে এক বড়ো ধরণের পরিবর্তন এসেছিলো। নবগঠিত মুসলিম সমাজের প্রধান উপাদান হয়ে উঠে শিল্প, ফার্সী সাহিত্য, ঔষধ ও দর্শন। হাজার বছরের ঐতিহ্য ও সভ্যতার একীভূতকরণ , পারস্যের সমৃদ্ধি এবং সংস্কৃতির প্রধান ক্ষেত্র তৈরীকরণের মাধ্যমে তৎকালীন সময়টা ইরানের ইসলামী স্বর্ণযুগ হিসেবে খ্যাতি লাভ করে।
সাসানীয় সাম্রাজ্য এর ইসলামী বিজয়ের পরে, উমাইয়া রাজবংশ এর ৯০ বছরের দীর্ঘ শাসনকালে, আরব বিজয়ীরা তাদের সাম্রাজ্যে প্রাথমিক ভাষা হিসেবে আরবি ভাষা আরোপ করতে চেয়েছিলো। হাজ্জাজ বিন ইউসুফ তার সাম্রাজ্যে ফার্সি ভাষার বিস্তার হোক এটা পছন্দ করতেন না, তিনি আরবি ভাষাকে ইরানের দাপ্তরিক ভাষা হিসেবে ব্যবহারের আদেশ দেন।
আবু আল-ফারাজ আল-ইসফাহানী এবং আবু রায়হান আল বিরুনি এর গ্রন্থসমূহে উমাইয়াদের আমলে জোরপূর্বক পারস্য সংস্কৃতি চাপিয়ে দেয়ায় তাদের দুই অথবা তিন শতাব্দী পতনের বর্ণনা পাওয়া যায়।
শ্রেষ্ঠ প্রধান চরিত্রে অভিনেতা বিভাগে বাফটা পুরস্কার
সেরা প্রধান চরিত্রে অভিনেতা বিভাগে বাফটা পুরস্কার (ইংরেজি: BAFTA Award for Best Actor in a Leading Role) হচ্ছে ব্রিটিশ একাডেমি অফ ফিল্ম অ্যান্ড টেলিভিশন আর্টস প্রদত্ত একটি চলচ্চিত্র পুরস্কার, যা চলচ্চিত্রে কেন্দ্রীয় ভূমিকায় অসামান্য অভিনয়ের জন্য চলচ্চিত্র অভিনেতাদের প্রদান করা হয়।
১৯৫২ থেকে ১৯৬৭ এর মধ্যে ব্রিটিশ এবং ব্রিটিশ ছাড়া অন্য অভিনেতাদের মধ্যে দুটো আলাদা পুরস্কার দেওয়া হতো, কিন্তু ১৯৬৮ সালে দুটো পুরস্কার একত্রিত করে একটি পুরস্কার প্রদান শুরু হয়। বর্তমান নামে এই পুরস্কারটি দেওয়া হচ্ছে ১৯৯৫ সাল থেকে। পল স্কোফিল্ড ১৯৬৬ সালের একাডেমি পুরস্কার আয়োজনে শ্রেষ্ঠ অভিনেতার পুরস্কার লাভ করেন।
সিডনি পোয়াটিয়ে
সিডনি পোয়াটিয়ে (ইংরেজি: Sidney Poitier, জন্ম: ২০ই ফেব্রুয়ারি, ১৯২৭) হলেন একজন বাহামিয় অভিনেতা, চলচ্চিত্র পরিচালক, লেখক ও কূটনীতিক। ১৯৬৪ সালে "লিলিস অব দ্য ফিল্ড" চলচ্চিত্রে অভিনয়ের জন্য তিনি প্রথম বাহামিয় ও প্রথম কৃষ্ণাঙ্গ অভিনেতা হিসেবে শ্রেষ্ঠ অভিনেতার জন্য একাডেমি পুরস্কার ও গোল্ডেন গ্লোব পুরস্কার লাভ করেন। ১৯৬৭ সালে তিনি "টু স্যার, উইথ লাভ", "ইন দ্য হিট অব দ্য নাইট" এবং "গেজ হুজ কামিং টু ডিনার" নামে আরও তিনটি ব্যবসাসফল চলচ্চিত্রে অভিনয়ের মধ্য দিয়ে সে বছরের শীর্ষ বক্স-অফিস তারকা হয়ে ওঠেন। ১৯৯৯ সালে আমেরিকান ফিল্ম ইনস্টিটিউটের করা ২৫ জন সেরা ধ্রুপদী হলিউড চলচ্চিত্র অভিনেতার তালিকায় তিনি ২২তম স্থান অধিকার করেন।
পোয়াটিয়ে পরিচালিত চলচ্চিত্রসমূহ হল "আ পিস অব দ্য অ্যাকশন", "আপটাউন স্যাটারডে নাইট", "লেট্‌স ডু ইট অ্যাগেইন, এবং "ঘোস্ট ড্যাড"। ২০০২ সালে "একজন শিল্পী ও মানুষ হিসেবে অনন্য অবদানের জন্য" তাকে একাডেমি সম্মানসূচক পুরস্কার প্রদান করা হয়।
১৯৭৪ সালে রাণী দ্বিতীয় এলিজাবেথ তাকে নাইট উপাধিতে ভূষিত করেন। ১৯৯৭ থেকে ২০০৭ সাল পর্যন্ত তিনি জাপানে বাহামিয় দূত হিসেবে দায়িত্ব পালন করেন। ২০০৯ সালের ১২ আগস্ট রাষ্ট্রপতি বারাক ওবামা মার্কিন যুক্তরাষ্ট্রের সর্বোচ্চ বেসামরিক সম্মাননা প্রেসিডেন্সিয়াল মেডেল অব ফ্রিডম প্রদান করে। ২০১৬ সালে চলচ্চিত্রে আজীবন অবদানের জন্য তাকে বাফটা ফেলোশিপ প্রদান করা হয়।
মাইম আর্ট
মাইম আর্ট বাংলাদেশের একটি অন্যতম মূকাভিনয় বা নির্বাক অভিনয়ের সংগঠন। বাংলাদেশে যে কয়েকটি মূকাভিনয়ের সংগঠন মূকাভিনয়কে জনপ্রিয় ও শিল্প হিসেবে প্রতিষ্ঠা করার লক্ষ্যে নিয়মিত কাজ করে যাচ্ছে মাইম আর্ট তাদের মধ্যে অন্যতম। বাংলাদেশ স্বাধীন হবার পর সঙ্গীত, নৃত্য, নাটক ও চিত্রকলাসহ শিল্পের প্রতিটি শাখা বিকশিত হলেও মূকাভিনয় বা নির্বাক অভিনয় খুব এগোতে পারেনি। এ সময় অল্প কিছু শিল্পীর মধ্যেই মূকাভিনয়ের চর্চা সীমাবদ্ধ ছিল। এ অবস্থায় বাংলাদেশের জনপ্রিয় মূকাভিনয় শিল্পী নিথর মাহবুবের হাত ধরে গড়ে ওঠে মূকাভিনয়ের সংগঠন  মাইম আর্ট । মাইম আর্ট মঞ্চে অভিনয়ের পাশাপাশি কর্পোরেট বিভিন্ন কোম্পানির প্রচার ও প্রসারেও কাজ করছে।
১৯৭৫ সালে পার্থ প্রতিম মজুমদারের প্রথম টেলিভিশন প্রদর্শনীর মাধ্যমে বাংলাদেশে এই শিল্পের পরিচিতি সবার সামনে চলে আসে। তারপর তিনি প্যারিসে কাজের সুযোগ পেলে বেশ কিছু শিল্পীর হাত ধরে এগোতে থাকে মূকাভিনয়। বাংলাদেশে যাঁরা এই শিল্প নিয়ে কাজ শুরু করেন তারা প্রত্যেকেই যখন নিজ নিজ নামে পরিচিত হতে থাকেন সবাই তখন দেশের বাইরে কাজ করার সুযোগ পেয়ে চলে যান। ফলে বাংলাদেশে মাইম বা মূকাভিনয় শিল্পের স্থবিরতা লক্ষ্য করা যায়। তারপর চলতি শতাব্দীর প্রথম দশক থেকেই বাংলাদেশের মূকাভিনয়ের কাজ শুরু করেন নিথর মাহবুব। তার কাজের শুরুর দিকে তিনি একা চর্চা করলেও ২০০৮ সালে এসে মূকাভিনয় শিল্পের প্রচার-প্রসারের লক্ষ্যে মূকাভিনয়ে আগ্রহী কয়েকজনকে নিয়ে রাজধানী ঢাকায় গড়ে তোলেন এই মূকাভিনয়ের সংগঠন মাইম আর্ট ।
এক পর্যায়ে ঢাকায় মূকাভিনয় চর্চার উপযুক্ত পরিবেশ, চাহিদা ও সম্ভাবনা না দেখে হতাশ হয়ে দলের অন্যান্যরা কিছুদিনের মধ্যেই সংগঠন ছেড়ে দেয়। এরপর মাইম আর্টের অধীনে একের পর এক কর্মশালার আয়োজন করে নতুন নতুন মূকাভিনয় শিল্পী তৈরি করেন নিথর মাহবুব। দেশের মঞ্চে নিয়মিত মূকাভিনয় মঞ্চায়নের পরিবেশ এবং দক্ষ মূকাভিনয় শিল্পী না থাকায় প্রথম পাঁচ বছর মাইম আর্ট প্রযোজনা তৈরির চেয়ে দেশে সামগ্রিক মূকাভিনয় চর্চার পরিবেশ তৈরি করতে থাকে।
২০১৩ সালে ২৩ মে মাইম আর্টের নামে প্রথম মঞ্চে আসে ১ ঘণ্টার পূর্ণাঙ্গ মূকাভিনয় প্রযোজনা ‘লাইফ ইজ বিউটিফুল’ । এই প্রযোজনার সুবাদে নাট্যাঙ্গনে পরিচিতি লাভ করে মাইম আর্ট। এরপর একে মাইম আর্ট মঞ্চে আনে কয়েকটি দলীয় প্রযোজনা। ২০১৫ সালের ১৫ অক্টোবর বাংলাদেশ শিল্পকলা একাডেমিতে প্রথম একটি পূর্ণাঙ্গ দলীয় প্রদর্শনী যেমন কর্ম তেমন ফল এর  মাধ্যমে বাংলাদেশে মূকাভিনয়ে দলীয় প্রযোজনার রীতি চালু করে এই সংগঠনটি। মাইম আর্টের এরপর একে একে আরো দলীয় প্রযোজনা মঞ্চে আসতে থাকে। এগুলোর মধ্যে আরেকটি  জনপ্রিয় প্রযোজনা ইউ-টার্ন। টেলিভিশনে কাজ ছাড়াও মাইম আর্ট সংগঠনটি মুকাভিনয়ের পাশাপাশি সবাক মঞ্চ নাটক নিয়ে কাজ করে যাচ্ছে ।
মূকাভিনয়কে জনপ্রিয় করা ও এটি ছড়িয়ে দেয়ার লক্ষ্যে ঢাকা থেকে তিন মাস পরপর একটি করে কর্মশালার আয়োজন করে এই সংগঠনটি। এছাড়া ২০১৬ সাল থেকে মাইম আর্ট সম্মাননা চালু করে এই সংগঠন । মূকাভিনয়কে জনপ্রিয় করতে বাংলাদেশের সব জেলাতেই কাজ করে যাচ্ছে মাইম আর্ট । প্রয়োজনে সাহায্যার্থেও মূকাভিনয়ের প্রদর্শনী করে থাকে এই সংগঠন ।
__নির্ঘণ্ট__
ট্রেভর হাওয়ার্ড
ট্রেভর ওয়ালেস হাওয়ার্ড-স্মিথ (ইংরেজি: Trevor Wallace Howard-Smith; ২৯ সেপ্টেম্বর, ১৯১৩ - ৭ জানুয়ারি, ১৯৮৮) ছিলেন একজন ইংরেজ অভিনেতা। মঞ্চে কর্মজীবন শুরুর পর তিনি "ব্রিফ এনকাউন্টার" (১৯৪৫) ও "দ্য থার্ড ম্যান" (১৯৪৯) চলচ্চিত্র দিয়ে তারকা খ্যাতি লাভ করেন। পরবর্তীতে তিনি অসংখ্য জনপ্রিয় চলচ্চিত্র ও টেলিভিশন নাটকে অভিনয় করেন। তিনি ১৯৫৮ সালে "দ্য কি" চলচ্চিত্রে অভিনয়ের জন্য শ্রেষ্ঠ ব্রিটিশ অভিনেতা বিভাগে বাফটা পুরস্কার লাভ করেন।
হাওয়ার্ড ১৯১৩ সালের ২৯শে সেপ্টেম্বর কেন্টের ক্লিফটনভিলে জন্মগ্রহণ করেন। তার মাতা মেবল গ্রে ওয়ালেস এবং পিতা আর্থার জন হাওয়ার্ড। তার পিতা লন্ডনের লয়েডসে বীমা লেখক ছিলেন। ফলে ট্রেভর তার প্রথম আট বছর তিনি বিশ্বব্যাপী ভ্রমণ করেন। তিনি ক্লিফটন কলেজে পড়াশুনা করেন এবং সেখান থেকে নাটকে বৃত্তি নিয়ে রয়্যাল একাডেমি অব ড্রামাটিক আর্টে (রাডা) ভর্তি হন। ১৯৩৩ সালে প্রথম বর্ষ শেষে রাডার "মাচ অডো অ্যাবাউট নাথিং" নাটকে বেনেডিক্ট চরিত্রে অভিনয়ের জন্য তাকে তার শ্রেণীর সেরা অভিনেতা হিসেবে নির্বাচন করা হয়। রাডায় পড়াকালীন তিনি গেট থিয়েটারের "রিভল্ট ইন আ রিফর্ম্যাটরি" (১৯৩৪) নাটক দিয়ে পেশাদারী কর্মজীবন শুরু করেন।
পড়াশুনা শেষ হওয়ার পর তিনি নিয়মিত মঞ্চে অভিনয় শুরু করেন। তিনি স্ট্রাটফোর্ড আপন অ্যাভনে শেরিডানের "দ্য রাইভাল্‌স"-এর কয়েকটি শোতে অভিনয় করেন এবং দুই বছর ধরে চলা "ফ্রেঞ্চ উইদাউট টিয়ার্স" নাটকের মূল মঞ্চায়নে অভিনয় করেন।
যদিও দ্বিতীয় বিশ্বযুদ্ধকালীন ব্রিটিশ সেনাবাহিনীর রয়্যাল কর্পস অব সিগন্যালে তার সাহসী কাজের গল্প ছড়িয়ে পড়লে তিনি তার সমসাময়িক অভিনয়শিল্পী ও ভক্তকুলের কাছে সম্মানিত হন, পাবলিক রেকর্ড অফিসের নথিতে প্রকাশিত হয় যে তাকে মানসিক চাঞ্চল্যের কারণে এবং "মানসিকভাবে বিপর্যস্ত ব্যক্তিত্বের জন্য" তাকে ১৯৪৩ সালে ব্রিটিশ সেনাবাহিনী থেকে ছাড়পত্র দেওয়া হয়েছিল। এই ঘটনা প্রথম প্রকাশিত হয় ২০০১ সালে পিটার ওয়েন প্রকাশিত টেরেন্স পেটিগ্রিউয়ের লেখা হাওয়ার্ডের জীবনী থেকে। প্রথমদিকে হাওয়ার্ডের বিধবা স্ত্রী অভিনেত্রী হেলেন চেরি এই বিষয়টি অস্বীকার করেন। পরবর্তীতে দাপ্তরিক নথি প্রকাশিত হলে তিনি দ্য ডেইলি টেলিগ্রাফকে জানান যে হাওয়ার্ডের মা দাবী করেন হাওয়ার্ড মিলিটারি ক্রসধারী ছিলেন। তিনি আরও বলেন যে হাওয়ার্ডের সম্মানসূচক মিলিটারি রেকর্ড ছিল এবং "লজ্জিত হওয়ার মত কিছু ছিল না।"
হাওয়ার্ড হেপাটিক ও যকৃতের সির্হোসিসে আক্রান্ত হয়ে ১৯৮৮ সালের ৭ জানুয়ারি বার্নেটের আর্কলিতে মৃত্যুবরণ করেন। মৃত্যুকালের তার বয়স হয়েছিল ৭৪ বছর।
সাধারণ আপেক্ষিকতায় সঠিক সমাধান
উইকিপিডিয়া, মুক্ত বিশ্বকোষ থেকে
সাধারণ আপেক্ষিকতায়, ‘সঠিক সমাধান’ হল এক ধরণের ‘লরেঞ্জীয়’ মেনিফোল্ড, যা সাধারণ বিষয়ের ‘ টেনসর ফিল্ড’ মডেলিং অবস্থার সাথে সমন্বিত, যেমন কোনও ধরণের তরল, বা তাড়িৎচৌম্বক ক্ষেত্রের মত আদর্শ মাধ্যাকর্ষণবিহীন অবস্থা।
পটভূমি ও সংজ্ঞা 
এই টেনসর ফিল্ডগুলো পদার্থবিজ্ঞানের যে কোনও প্রাসঙ্গিক সূত্রাবলী মেনে চলবে, (যেমন, যেকোনো তাড়িৎচৌম্বক ক্ষেত্র ম্যাক্সওয়েলের সমীকরণ মেনে চলবে)। নিচের একটি আদর্শ প্রকরণে, যা কিনা গাণিতিক পদার্থবিজ্ঞানে বহুল প্রচলিত, এই টেনসর ফিল্ড স্ট্রেস-এনার্জি টেনসরে উল্লেখযোগ্য উত্থান প্রদর্শন করবে। (কোনও লাগ্রাঞ্জিয়ানের দ্বারা বিবৃত কোনও ক্ষেত্র, ক্ষেত্রের সাপেক্ষে প্রত্যয়নকৃত, তারা ফিল্ড ইকুয়েশন প্রদর্শন করবে, আর ম্যাট্রিকের সাপেক্ষে প্রত্যয়নকৃত ক্ষেত্র স্ট্রেস-এনার্জি কন্ট্রিবিউশন প্রদর্শন করবে)
চূড়ান্তভাবে, স্ট্রেস-এনার্জি টেনসরে সকল অবদান সমন্বিত হলে ফলাফল আইনস্টাইনের ফিল্ড ইকুয়েশনের একটি সমাধান হবে (নিচে জ্যামিতিক রাশিতে প্রকাশ করা হল, আলোর বেগ,c= মাধ্যাকর্ষণ ধ্রুবক G=1)
সোয়াত
সোয়াত একটি আইনশৃংখলা রক্ষাকারী বাহিনী, যারা বিশেষায়িত অস্ত্র, সামরিক উপকরণ এবং কার্যপদ্ধতি অনুসরন করে। সোয়াত শব্দটি যুক্তরাষ্ট্রের SWAT (Special Weapons And Tactics) থেকে এসেছে।
১৯৬০ দশকে দাঙ্গা নিয়ন্ত্রন ও দুর্ধর্ষ সন্ত্রাসীদের মোকাবিলা করার উদ্দেশ্যে সোয়াত তৈরী করা হয়। '৮০ এবং '৯০ এর দশকে "মাদক এর বিরুদ্ধে যুদ্ধ" চলার সময় এবং পরবন্তীতে এবং ৯/১১ এর পরিণাম হিসেবে সোয়াত এর সদস্য সংখ্যা ও সোয়াত এর ব্যাবহার ব্যাপক হারে বৃদ্ধি পায়।
২০০৫ এর হিসাবে দেখা গেছে, প্রতিবছর ৫০,০০০ বার সোয়াত দল কে ব্যবহার করা হয়েছে। এর ৮০% অপারেশন ছিলো তল্লাশি পরোয়ানা এবং মাদক ও নেশাদায়ক পদার্থ সংশ্লিষ্ঠ অপরাধের জন্য।
পৃথিবীর বিভিন্ন দেশে পরবর্তীতে সোয়াত টিম গঠন করা হয়। তাদেরকে যুক্তরাষ্ট্রের SWAT এর আদলেই প্রশিক্ষন দেওয়া হয়। আসলে যুক্তরাষ্ট্রের SWAT এর অধীনেই যুক্তরাষ্ট্র এই প্রশিক্ষন দিয়ে থাকে যাতে তাদের সহযোগী দেশ গুলোও সন্ত্রাসবাদ মোকাবেলায় পারদর্শী হয়ে উঠতে পারে।
আলতাফ হোসেন
আলতাফ হোসেন (জন্মঃ ২৭ অক্টোবর, ১৯৪৯) বাংলাদেশের একজন কবি যিনি বাংলা একাডেমী পুরস্কারে ভূষিত হন।
১৯৪৯ সালের ২৭ অক্টোবর জন্মগ্রহণ করেন। তার পৈতৃক নিবাস কিশোরগঞ্জের হোমাইপুরে। বাবার চাকরিসূত্রে তার শৈশব-কৈশোর কেটেছে পাটনা, চাটগাঁ, করাচি ও ঢাকায়। ১৯৬৪ থেকে ঢাকায় বসবাস করছেন । তিনি অনার্স ও এম এ করেছেন বাংলায়।
কবিতা :
প্রবন্ধ, কথকতা :
উপন্যাস :
জেমকন সাহিত্য পুরস্কার
জেমকন গ্রুপ ও এর সহযোগী প্রতিষ্ঠান আজকের কাগজ ও কাগজ প্রকাশনী ২০০০ সাল থেকে এই পুরস্কারটি প্রদান করে থাকে। শুরুতে এটির নাম ছিলো কাগজ সাহিত্য পুরস্কার। ২০০০ খ্রিস্টাব্দ থেকে ২০০২ পর্যন্ত শুধু তরুণ লেখকদেরকেই তাঁদের পাণ্ডুলিপির জন্য এই পুরস্কার দেয়া হতো। পরবর্তীতে কাগজ প্রকাশনী থেকে সেটি বই আকারে বেরোতো।
২০০৩ সাল থেকে বছরের শ্রেষ্ঠ গ্রন্থকেও পুরস্কৃত করবার নিয়ম চালু করা হয়। ২০০৭ সাল থেকে এই পুরস্কারটির নাম পরিবর্তন করে রাখা হয় জেমকন সাহিত্য পুরস্কার।
বর্তমানে দুইটি বিভাগে এই পুরস্কারটি দেয়া হচ্ছে।
ব্যাক্টেরিওফাজ
এটি মূলত এক প্রকার ভাইরাস|এর বিশেষত্ত্ব হলো এরা ব্যাকটেরিয়াকে আক্রমণ করে ও ধ্বংশ করে|
সঙ্গা :যে সকল ভাইরাস ব্যাকটেরিয়াকে আক্রমণ করে তাদের ব্যাকটেরিওফাজ বলে|
ফেলিক্স ডি হেরেলি ব্যাকটেরিওফাজ আবিষ্কার করেন|
ব্যাকটেরিওফাজের মধ্যে প্রকার আছে অনেক|এদের আকার-আকৃতিও বিভিন্ন|T২ ব্যাকটেরিওফাজ ব্যাঙাচির মতো দেখতে|এদের দেহের প্রধান দুটি অংশ মাথা ও লেজ|এ ফাজের বেসপ্লেটে ৬টি স্পর্শক তন্তু আছে|লেজ ও মাথার মাথার সংযোগস্থলে কলা অবস্থিত|ব্যাকটেরিওফাজটির দৈর্ঘ্য ১০০nm ও ব্যাস ২৫nm(nano metre)|T২ ফাজ মূলত E-coli ব্যাকটেরিয়াকে আক্রমণ করে থাকে|এ ফাজের মাথা দেখতে ষঢ়ভূজাকার|এরা দ্বিস্তরি প্রোটিন নির্মিত ক্যাপসিড দিয়ে আবৃত|